O nama – Adria Putovanja\nTuristicka agencija Adria tours je osnovana januara 2011. godine u Vlasotincu kao preduzetnicka radnja. Dugo godina se bavila posredovanjem u prodaji turistickih aranzmana drugih organizatora putovanja. U skladu sa kvalitetom I obimom pruzanja usluga, februara 2014. godine pravni status firme je promenjen. Osnovano je preduzece Turisticko drustvo Adria putovanja doo, kao pravni naslednik preduzetnicke radnje Adria tours.\nLicencu za organizovanje turistickih putovanja u zemlji I inostranstvu OTP broj 39/2015 agencija dobija sredinom 2015. godine. U prvoj godini organizovanja putovanja agencija se bavi organizovanjem djackih ekskurzija u zemlji i inostranstvu, kao i putovanjima do evropskih metropola. 2016. godine pored organizovanja predhodno navedenih putovanja, agencija trzistu nudi vile u svom zakupu u grckim letovalistima Leptokarija, Nei Pori, Polihrono, Hanioti, Pefkohori I Neos Marmaras.\nZa sezonu 2017. agencija je prosirila smestajne kapacitete u privatnim vilama u letovalistima Leptokarija, Nei Pori, Polihrono, Hanioti I Pefkohori. Za tekucu sezoni u ponudi je takodje i veliki broj hotela u Grckoj u saradnji sa partnerom Bros travel iz Soluna.\nU toku svog poslovanja turisticka agencija Adria belezi stalne uspehe i povecanje broja zadovoljnih klijenata, a kod poslovnih partnera u zemlji i inostranstvu izdgradila je veliko poverenje.\nVAS ADRIA TIM


Amerikanci imaju softver koji predviđa reakcije Kine | Ekspres.net\nAmerički vojni komandanti na Pacifiku izgradili su softver koji predviđa kako će kineska vlada reagovati na akcije SAD u regionu, poput prodaja naoružanja, vojnih aktivnosti koje podržava Vašington, pa i poseta kongresmena mestima kao što je Tajvan.\nZamenica ministra odbrane Ketlin Hiks obaveštena je o novom softveru tokom posete komandi američke vojske Indo-Pacifik na Havajima u utorak, preneo je Rojters.\nSoftver računa "strateški otpor", kazao je predstavnik ministarstva odbrane, tako što gleda podatke od početka 2020. godine i procenjuje značajne aktivnosti koje su imale uticaja na američko-kineske odnose.\nKompjuterski sistem će pomoći Pentagonu da predvidi da li će određene akcije isprovocirati veliku kinesku reakciju.\nU oktobru, kineska vojska osudila je SAD i Kanadu jer su poslali brodove kroz Tajvanski moreuz, navodeći da je to bila pretnja miru i stabilnosti u regionu.\nTaj incident, ali i slični, nateralil su američku vojsku da napravi softver, dodao je američki zvaničnik, kako bi se osiguralo da potezi SAD ne uznemire Kinu nehotice.\nDok su odnosi između SAD i Kine već na niskom nivou, softver predviđa reakciju na niz aktivnosti i do četiri meseca unapred, dodaje Rojters.\nKina smatra Tajvan svojom teritorijom i slala je avione u tajvansku zonu identifikacije tokom ove godine, što je izazvalo nezadovoljstvo u Tajpeju.\nKina tajvan Sjedinjene američke države softver\nDa li će, pošto se haotično povukla sa jednog fronta daleko od kuće, Amerika otvoriti novi, takođe izvan svojih granica, na kome bi mogla da se provede još gore? Pitanje nije samo hipotetičko, nego i praktično, posle izjave predsednika Džoa Bajdena da su SAD u obavezi da priskoče u pomoć Tajvanu u slučaju da ga napadne Kina.


Prvi uravnotežen budžet u Njemačkoj od 1969. – Bankar.me\nPrvi uravnotežen budžet u Njemačkoj od 1969.\nJanuary 14, 2015 MAKRO, SVE VIJESTI Leave a comment\nNjemačka vlada uspjela je prošle godine da uravnoteži budžet prvi put od 1969, godinu dana prije predviđenog roka, saopštilo je danas Ministarstvo finansija u Berlinu.\nVlada je prvobitno za 2014. prognozirala budžetski deficit od 6,5 milijardi evra, ali je, zahvaljujući rastu prihoda od poreza i nižim kamatama na otplatu dugovanja, Berlin uspio da okonča godinu bez neto zaduženja, ostvarivši dugo željeni cilj ministra finansija Volfganga Šojblea prije roka, prenosi agencija Frans pres.\nBudžetska razboritost jedna je od stavki koju su konzervativci na čelu sa kancelarkom Angelom Merkel propagirali na izborima 2013. Opozicione stranke i brojni ekonomisti, međutim, vjeruju da uravnotežen budžet zapravo nema ekonomskog smisla jer ograničava preko potrebne investicije u privredu.\nNa polju javnog duga, Njemačka još premašuje granicu od 60 odsto bruto domaćeg proizvoda (BDP), koju propisuje EU. Na kraju 2013, njen ukupan javni dug iznosio je 2,15 biliona evra, odnosno 78 odsto BDP-a. Šojble se nada da će javni dug biti spušten ispod 60 odsto do 2024.\nPrevious U Francuskoj porastao broj ugašenih preduzeća\nSljedeći Usporila inflacija u Britaniji zbog pada cijena nafte


Foto: H24 twitter / screenshot\nPolicija Bremena objavila je na "Tviteru" da pokušava da drži grupe demonstranata razdvojene i da razbije zabranjeni skup. Apelovala je i da građani nose maske.\nUstavni sud Nemačke podržao je ranije presude nižih sudova koji su zabranili okupljanje oko 20.000 demonstranata u centru Bremena.\nMeđutim, više stotina ljudi okupilo se u centru grada izražavajući protivljenje vladinim merama protiv virusa korona. U nekim delovima grada, organizovani su kontra protesti.\nProšlog meseca, policija je upotrebila vodene topove i biber sprej da bi rasterala više hiljada demonstranata u Berlinu ljutih zbog restrikcija zbog virusa korona.\nU Nemačkoj je u posljednja 24 časa potvrđena infekcija virusom korona kod 23.318 ljudi čime je ukupan broj zaraženih dostigao 1.153.556, dok je u istom periodu umrlo 483, te je ukupan broj žrtava pandemije porastao na 18.517.


Vežbajte jogu sa nama - Ozonpress :: internet portal\nTag: čas joge\nAkcija “Vežbajte jogu sa nama” 2015.\nU organizaciji Joga Saveza Srbije, a pod pokroviteljstvom Evropske joga federacije, već sedmu godinu za redom, od 17.maja do 1.septembra, svake nedelje na Adi održavaće se promotivni besplatni časovi joge u okviru Akcije: Vežbajte jogu sa nama. Časove joge vode instruktori sertifikovani od strane Joga Saveza Srbije, čiji je program stručnog osposobljavanja odobren u nadležnom Ministarstvu Republike Srbije, Evropskoj, Internacionalnoj i Globalnoj Joga Federaciji.\nAkcija počinje u nedelju 17.05. u Joga parku na beogradskoj Adi (pored kružnog toka na samom ulazu), sa početkom u 18h.\nČas vodi Maja Štrbac, sertifikovana instruktorka joge sa licencom Joga saveza Srbije.\nAkcija će se sprovoditi u 33 grada širom Srbije u prirodnom ambijentu gradskih parkova (zelenih površina), kako bi se pružila mogućnost što većem broju ljudi da se upoznaju sa blagodetima joga prakse.\nZainteresovani treba da obuku komotnu odeću i da ponesu peškir ili prostirku za vežbanje. U slučaju kiše čas se pomera za sledeću nedelju u istom terminu.\nTom prilikom izvršiće se i filmska projekcija u kojoj će se prikazati najlepši trenuci sa velikih evropskih joga kampova, nastupiće i Art joga Similiris – revijalni sastav Joga saveza Srbije, kao i Kirtan grupa Samadhi.\nNeka je ljubav u nama i sklad sa okolinom!\nMirko Dveri 17/05/2015 u 18:27 Odgovorite\nTrebalo bi rasterati ovaj sektaški skup


Gradonačelnik Beograda Zoran Radojičić izjavio je danas da je poseta francuskog predsednika posle dve decenije ogromna čast za Srbiju, kao i dokaz da moćna sila poput Francuske podržava Srbiju i poštuje snažnu međunarodnu politiku koju vodi predsednik Aleksandar Vučić u cilju jačanja bliskosti dve države.\n- Poseta dolazi u godini kada obeležavamo 180 godina od francusko-srpskih diplomatskih odnosa, a večeras će sa Kalemegdana biti poslata slika prijateljstva, privrženosti i saradnje dva naroda koje spaja zajednička istorija, savezništvo i slavni trenuci - rekao je Radojičić za Tanjug.\n(UŽIVO) Makron stigao u Beograd, Vučić ga dočekuje na aerodromu (FOTO, VIDEO)\n(MAPA) ZATVOREN AUTO-PUT Zbog dolaska francuskog predsednika doći će do VELIKIH PROMENA u saobraćaju, ovo su ALTERNATIVE\nPodseća da su Srbija i Francuska za vreme Velikog rata bile na pravoj strani i bile odani saborci.\n- Ovom posetom, kao i obilaskom značajnih kulturnih spomenika, sećamo se prijateljstva iz slavnih istorijskih dana i produbljujemo bliskost koju smo tada imali - kaže Radojičić.\nGradonačelnik navodi da je Beograd za Makrona upriličio veličanstven doček, dostojan velikog povoda.\nRadojičić: "Tiršova 2" nije samo zgrada, početak gradnje 2020.


Robert Čoban: Nisam kriv za tabloidizaciju (VIDEO) - NUNS\nIzvor: RTS, Dragana Pejović\nSnimak ekrana; Jutjub\n„Stvorili smo koncept magazina kakav svuda u svetu postoji, ali niko nije kritikovao postojanje Sana ili Dejli mejla. Današnju atmosferu su stvorili dnevni tabloidi koji politiku obrađuju na načina na koji mi obrađujemo estradu. Uvek mi je smetalo kad se iz sveta ozbiljnih novina, ljudi zgražavaju nad našim tabloidima, a znaju kako to izgleda napolju. Ako su tablodi instrumentalizovani u finansijskom i drugom smislu, ako oni ucenjuju političare ili firme, to je tema. A sam pristup vestima, ne treba da bude tema“, odgovara u „Bermudskom trouglu“ Robert Čoban na pitanja o odgovornosti i svom uticaju na tabloidizaciju medija u Srbiji.\nGost jedanaeste epizode podkasta o medijima, osnivač i suvlasnik jedne od najvećih izdavačkih kuća u regionu „Kolor pres grupe“, govori o Miletu Isakovu, Dadi Vujasinović, Milomiru Mariću, Aleksandru Vulinu, Olji Bećković, Džordžu Sorošu, svom odnosu sa ministarkom kulture Majom Gojković i javnom novcu koji na konkursima dobija ova firma tako što osniva nevladine organizacije ili drugačije.\nGost jedanaeste epizode podkasta o medijima, osnivač i suvlasnik jedne od najvećih izdavačkih kuća u regionu „Kolor pres grupe“, govori o Miletu Isakovu, Dadi Vujasinović, Milomiru Mariću, Aleksandru Vulinu, Olji Bećković, Džordžu Sorošu, svom odnosu sa ministarkom kulture Majom Gojković i javnom novcu koji na konkursima dobija ova firma tako što osniva nevladOd države smo dobili novac za organizaciju događaja, koji bez toga ne bi bio moguć. Nisam ja kriv što je država uspostavila takva pravila da ti ne možeš konkurisati sa izdavačkom kućom, nego moraš sa nevladinim organizacijama.“\nRobert Čoban objašnjava zašto period Vlade Zorana Đinđića smatra najgorim po bezbednost novinara, kako je u jednoj poseti Atlanti doneo odluku da politički magazin pretvori u „žuti“ Svet, odnosu prema zaposlenim novinarima i poslovnim modelima medija u budućnosti.\n„Jedni žive tako što reketiraju, drugi žive tako što im daje država, treći tako što im daje EU i Džordž Soroš, malo ih zaista živi na tržištu. Glavni uredici su se nekada tresli od toga da ih pozove vlasnik ili generalna direktorka korporacije. Danas, zbog pada tiraža, pada oglašavanje u klasičnim medijima, pa su oni preuzeli inicijativu da reketiraju te velike kompanije. Sada se s druge strane telefona tresu gaće, pa kompanije plaćaju oglašavanje da bi ugasile krizu. Postoje čak i godišnji ugovori o oglašavanju u kojima piše kako će neka potencijalna vest o toj kompaniji biti objavljena. Mediji bliski vlastima se prijavljuju na konkurse za sufinansiranje medija, pa neki dobijaju u svim opštinama u Srbiji. Bez ta dva modela, samo od oglasa i portala, ništa ne bi preživelo, jer je ukupan tiraž za dnevne novine u Srbiji ne veći od 200 hiljada.“\nine organizacije ili drugačije.\nRobert Čoban, Tabloidizacija\nOn je u serijalu razgovora Kiosk o medijskoj sceni Srbije rekao da medijske slobode u regionu generalno nisu dobre, dok su u Srbiji, uz sve\nKada je Centar za istraživačko novinarstvo Srbije (CINS) objavio istraživanje o tome kako su udruženja povezana s kompanijom Color Media Communications Roberta Čobana na konkursima organizovanim u poslednje četiri godine


Kao što je u medijima najavljeno, uplata bespovratnih novčanih sredstava - direktnih davanja u smislu Uredbe o fiskalnim pogodnostima i direktnim davanjima privrednim subjektima realizovana je najvećim delom tokom jučerašnjeg dana.\nMeđutim, u velikom broju slučajeva uočene su nepravilnosti i greške u pogledu iznosa koji je uplaćen na namenske račune privrednih subjekata.\n1. SISTEMSKA GREŠKA U POGLEDU RAZVRSTAVANJA PRAVNIH LICA\nOsnovna greška, koja je - prema našim saznanjima - sistemska, što znači da je učinjena kod svih privrednih subjekata a ne od slučaja do slučaja, odnosi se na to da je klasifikacija privrednih subjekata na dve grupe (jednu čine velika pravna lica, a drugu grupu sva ostala) učinjena na osnovu pogrešnih podataka o razvrstavanju.\nNaime, prema članu 19. Uredbe, razvrstavanje privrednih subjekata za potrebe primene ove uredbe vrši se na osnovu finansijskih izveštaja za 2018. godinu, a lica osnovana tokom 2019. i 2020. godine smatraju se malim pravnim licima. Međutim, ispostaviće se da je Poreska uprava razvrstavanje izvršila na osnovu finansijskih izveštaja za 2017. godinu, što je greška koja je nastala kao rezultat preuzimanja pogrešnih podataka iz APR-a.\nNavedena okolnost nije od značaja kod privrednih subjekata kod kojih nije bilo promene u razvrstavanju posmatrano na nivou dve godine, ali jeste kod onih koji su npr. na osnovu finansijskog izveštaja za 2017. godinu bili razvrstani kao veliko pravno lice, a na osnovu finansijskog izveštaja za 2018. godinu kao srednje pravno lice, ili obratno. Kod ovakvih privrednih subjekata epilog je da, ili nisu dobili novčana sredstva a trebalo je da ih dobiju, ili su dobili novčana sredstva a nije trebalo da ih dobiju (odnosno uplaćen je veći iznos od očekivanog).\nPrivredni subjekti koji zbog navedene greške nisu dobili novčana sredstva, trebalo bi da se obrate Poreskoj upravi (najbolje u pisanoj formi) i u neposrednoj komunikaciji pokušaju da reše problem. Naime, u ovom momentu nemamo saznanja o tome da li će Poreska uprava ovaj problem rešavati na sistemski način ili na osnovu pojedinačnih zahteva.\nPrivredni subjekti kojima su novčana sredstva neosnovano uplaćena na namenski račun, prema našem mišljenju ne treba da raspolažu tim sredstvima, već treba da ih ostave na namenskom računu, odakle će biti vraćena u budžet Republike Srbije nakon 15. avgusta 2020. godine. Naime, Uredbom nije uređena mogućnost da privredni subjekt samoinicijativno vraća novac na namenski račun Uprave za trezor.\n2. OSTALE GREŠKE (BOLOVANJA I ZAPOSLENI SA NEPUNIM RADNIM VREMENOM)\nPrema članu 9. stav 3. Uredbe, broj zaposlenih za koje se ostvaruje pravo na direktno davanje uvećava se i za broj zaposlenih sa nepunim radnim vremenom i to tako što se za svakog zaposlenog sa nepunim radnim vremenom ukupan broj zaposlenih uvećava srazmerno ugovorenom procentu angažovanja zaposlenog sa nepunim radnim vremenom u odnosu na puno radno vreme, a što se utvrđuje na osnovu podataka iz Obrasca PPP-PD za odgovarajući obračunski period. Suština je da za ovakve radnike privredni subjekt ne ostvaruje pun iznos minimalne zarade, već u srazmernom iznosu.\nPrema članu 9. stav 4. Uredbe, broj zaposlenih za koje se ostvaruje pravo na direktno davanje umanjuje se za broj zaposlenih za koje isplata zarade, odnosno naknade zarade, za obračunski period u celosti pada na teret drugih isplatilaca, a koje isplate imaju oznaku vrste prihoda (OVP) od 204 do 211 u Pravilniku o poreskoj prijavi za porez po odbitku. Suština je da za zaposlenu koja je npr. na porodiljskom odsustvu, privredni subjekt ne ostvaruje direktno davanje, jer naknada zarade inače ne pada na teret poslodavca.\nMeđutim, u velikom broju slučajeva dogodilo se da su na namenski račun uplaćena novčana sredstva i za navedene zaposlene i to u punom iznosu. Ova greška navodno nije sistemska, već "od slučaja do slučaja" (po principu "dešava se").\nKao što smo naveli i za slučaj iz prethodne tačke, prema našem mišljenju, novčanim sredstvima za koje je siguran da su neosnovano uplaćena privredni subjekt ne treba da raspolaže, već treba da ih ostavi na namenskom računu, odakle će biti vraćena u budžet Republike Srbije nakon 15. avgusta 2020. godine.


Goran Janković (37) uhapšen je jutros u Novom Sadu kada nakon trodnevne potrage koja traje od petka. Janković je osumnjičen da je u porodičnoj kući svoje supruge ubio nju i njene roditelje i to naočigled svoje dece.\nNakon trodnevne potrage u kojoj je učestvovalo više jedinica Ministarstva unutrašnjih poslova, muškarac konačno uhvaćen kod novosadskog Brodogradilišta.\nNekoliko desetina specijalaca i policajaca pročešljali su obalu Dunava i pronašli muškarca za kojim se traga.\nPrema prvim informacijama, Janković se tri dana krio u jednom brodu, a uočili su ga vlasnici koji su pozvali policiju.\nPodsetimo, Janković je svoju suprugu Mirjanu Janković (31) i njene roditelje Branislava (63) i Nadu (57) Pajić, ubio je tupim predmetom, tačnije macolom.


Velikoj Plani 4 miliona dinara za rekonstrukciju vodenice na Moravi | podunavlje.info\nVelikoj Plani 4 miliona dinara za rekonstrukciju vodenice na Moravi\nVELIKA PLANA, 7. jun 2019 – Opština Velika Plana je sa Ministarstvom trgovine, turizma i telekomunikacija potpisala ugovor o realizaciji projekta rekonstrukcije objekta „Vodenica“ na Moravi. Ministarstvo se obavezalo da učestvuje sa 4 miliona dinara, a rok za završetak je 6 meseci.\nReč je o objektu na mostu preko Morave, na jednom od njegovih pilona, a koji je tu donet sa druge lokacije i adaptiran za ugostiteljsku delatnost. Pored same vodenice, Opština Velika Plana ima 33 ara placa, tako da to pruža dodatne mogućnosti za upoptunjenje turističke ponude kada vodenica bude obnovljena.\nProjekat je urađen, novac odobren, a i lokalna samouprava će, po rečima Igora Matkovića, predsednika Opštine Velika Plana, takođe učestvovati sa sredstvima za njegovu realizaciju. Ideja je da se prilikom restauracije zadrži autentičan izgled objekta, ali i da se osavremenjavanjem enterijera i njegovim opremanjem i pokrivanjem terase, kako bi se proširio kapacitet, omogući adekvatna ponuda u skladu sa savremenim standardima u oblasti turizma i ugostiteljstva.


Sead Kolašinac se možda pridruži Edinu Džeki: Arsenal ponudio Romi reprezentativca BiH Sead Kolašinac bi se tokom zimskom prelaznog roka mogao pridružiti Edin Džeki u Romi, ako je vjerovati pisanjima Corriere dello Sport.\n18. 10. 2020. u 14:01 Face.ba\nSead Kolašinac bi se tokom zimskom prelaznog roka mogao pridružiti Edin Džeki u Romi, ako je vjerovati pisanjima Corriere dello Sport.\nKako navodi ugledni italijanski list, Arsenal je ponudio rimskom klubu lijevog beka reprezentacije BiH po nešto povoljnijoj cijeni. Podsjetimo, Kolašinac je nedavno bio na meti Bayera iz Leverkuzena, u koji je trebao preći za odštetu od 11 miliona eura, ali je transfer propao u zadnji čas.\nSad se kao potencijalni kupac pominje Roma, koja kuburi sa pozicijom lijevog beka nakon odlaska Aleksandra Kolarova u Inter. S druge strane, Kolašinac ima sve manje prostora kod Mikela Artete u Arsenalu, tako da nema sumnje da bi odlazak u Italiju i za njega bila dobra opcija…\nNo, tek ćemo u januaru saznati koliko je to realno.


U Srbiji je gotovo 40.000 ljudi tražilo azil - 02.07.2015, Sputnik Srbija\nU prvih šest meseci ove godine azil u Srbiji tražilo 35.712 ljudi, najviše iz Sirije i Avganistana, ali i iz Somalije, Iraka, rekao je ministar unutrašnjih... 02.07.2015, Sputnik Srbija\n19:20 02.07.2015 (Osveženo: 16:19 05.10.2015)\nOn je, govoreći u Skupštini Srbije, rekao da je 20.725 lica u tom periodu sprečeno da nezakonito pređe granicu, a protiv nekih su pokrenuti i prekršajni postupci. Prema njegovim rečima, u Zapadnoj Evropi oko dva miliona ljudi ima izbeglički status.\n„Nemam iluziju da smo svakog sprečili da ilegalno pređe“, naveo je Stefanović i dodao da je i danas u Srbiji delegacija koju čine nemački, austrijski i mađarski direktori policije, sa kojima se razgovaralo o merama za sprečavanje ilegalnih migracija.\nStefanović je naveo da je Srbija samo zemlja tranzita, ali da situacija pokazuje da je „Evropa došla na granice Srbije“ i da EU vidi Srbiju kao zemlju-partnera, koja može da pomogne u rešavanju problema ilegalnih migracija.\n„Kompleksno je pitanje, niko nema kalkulaciju koliko nas to košta“, rekao je Stefanović.\nPrema njegovim rečima, Srbija i dalje ima ogroman pritisak novih ljudi.\n„Svi brojevi ukazuju da će ogroman broj ljudi tek pristizati. Formirali smo republički štab koji predvodi ministar Aleksandar Vulin, a nadgleda ministar zdravlja Zlatibor Lončar“, rekao je on.


Žuta štampa: Jedan potez sa snimanja otkrio pravo stanje Jelene Karleuše - BalkaniYUm.TV '); } //]]>\nJedan potez sa snimanja otkrio pravo stanje Jelene Karleuše\nSrbijanska pjevačica, Jelena Karleuša imala je snimanje "Zvezda Granda", a isto je napustila vidno neraspoložena, u pratnji menadžera, dok joj nimalo nije bilo lako da ocjenjuje kandidate u muzičkom takmičenju, nakon što je javnost saznala za njenu aferu sa bh. reprezentativcem Ognjenom Vranješom.\nJelena je uvijek bila u centru pažnje i jedna od najglasnijih u žiriju muzičkog takmičenja, a sada je samo željela da bude što dalje od objektva. Njoj je strašno teško zbog svega kroz šta prolazi, ne može da se smiri, a ova fotografija je otkrila da pjevačica samo želi da se skloni od svega i što prije prođe pakao koji prolazi.


Za sedam dana izrečeno 78.000 KM kazni i jedna zabrana rada zbog nepoštivanja mjera - Glas Srpske\nSrna 12.04.2021 11:27\nBANjALUKA - Zbog nepoštovanja preventivnih mjera zaštite od epidemije u zajednici i radnim sredinama, inspektori su u kontrolama izvršenim u proteklih sedam dana izrekli kazne u iznosu od 78.000 KM, dok je za jedan objekat izrečena mjera privremene zabrane rada, saopšteno je iz Inspektorata Republike Srpske.\nU saopštenju se navodi da su Republički inspektori protekle sedmice izvršili 976 inspekcijskih kontrola poštovanja preventivnih mjera zaštite od epidemije, dok su u 53 slučaja subjekti zatečeni u prekršaju.\nIz Inspektorata navode da je akcenat u kontrolama usmjeren na objekte koji zbog frekvencije građana na dnevnom nivou predstavljaju visokorizične subjekte, kao što su ugostiteljski i trgovački objekti, veliki trgovački centri, frizerski saloni, ali od kontrole nisu izuzete ni druge vrste objekata.\n- Imajući u vidu tešku epidemiološku situaciju, Inspektorat Republike Srpske u svom punom kapacitetu nastavlja sa pojačanom kontrolom poštovanja preventivnih mjera, u skladu sa Zaključkom Republičkog štaba za vanredne situacije i preporukama Instituta za javno zdravstvo Republike Srpske - navedeno je u saopštenju.\nIz Inspektorata dodaju da su za potrebe vršenja pojačanog nadzora angažovani republički inspektori svih 13 inspekcijskih sektora, a rad inspektora organizovan je u smjenama, u radne dane, kao i dane vikenda.\n- Neprihvatljivo je i neće se tolerisati da neodgovorni pojedinci i nakon godinu dana, sada već svjesno krše epidemiološke mjere. Za svaki utvrđeni prekršaj snosiće sankcije u skladu sa zakonom - naglašavaju iz Inspektorata Republike Srpske i podsjećaju da se nepostupanje po zdravstvenim propisima tokom epidemije smatra krivičnim djelom.\nU saopštenju se navodi da je u okviru sprovođenja navedenih mjera do sada izvršeno 56.995 inspekcijskih kontrola u kojima su izrečene kazne u iznosu od 1.389.200 KM, dok je za 74 objekta izrečena mjera privremene zabrane rada.\nIz Inspektorata pozivaju privredne subjekte i građane da ostanu odgovorni u poštovanju preventivnih mjera i na taj način daju svoj doprinos u borbi protiv virusa korona.\n- Navedene mjere predstavljaju minimalan i zanemariv napora za svakog pojedinca, a pružaju veliki doprinos naporima zdravstvenih radnika na stabilizaciji cjelokupne situacije - navedeno je u saopštenju.


MILIČEVIĆ I TRIVIĆEVA IZLAZE NA CRTU DODIKU? Vladajući blok već spremio kandidate za izbore dok u opoziciji još licitiraju\n18. 12. 2021. u 07:13\nDOK je u Savezu nezavisnih socijaldemokrata, najjačoj stranci u Srpskoj čista situacija oko kandidata za dve najbitnije funkcije na predstojećim izborima, i gde će za predsednika RS kandidat biti Milorad Dodik, lider SNSD, a za člana Predsedništva BiH Željka Cvijanović, u opozicionom bloku se još licitira oko imena dva kandidata koji će izaći na crtu Dodiku i Cvijanovićevoj.\nKako je "Novostima" potvrđeno iz izvora bliskih SDS i PDP, najozbiljniji kandidati opozicije za srpskog člana PBiH je dr Milan Miličević, član GO SDS i aktuelni načelnik Teslića, a za funkciju predsednika RS, Jelena Trivić, potpredsednica PDP.\nOno što predstavlja problem za opoziciju je stav Nebojše Vukanovića, jednog od najpopularnijeg političara opozicije, koji nije član ni PDP ni SDS, a javno je poručio da želi da biti kandidat opozicije i traži podršku SDS i PDP. Za opoziciju problem predstavlja i DNS, jer iz PDP, ali i od Vukanovića često stižu kritike na račun te stranke da nisu iskreni opozicionari.\nMilan Radović, zamenik predsednika SDS, kaže da će SDS kao najveća opoziciona stranka, sa najjačom infrastrukturom, sigurno dati jednog od dva kandidata za inokosne funkcije.\n- Ako nemamo kandidate, onda se moramo zapitati šta je sa nama. Imamo mnogo kvalitetnih ljudi koji su dugo u politici i mogu izneti kampanju i pobediti na izborima - istakao je Radović i dodao da lično nema ambiciju da bude kandidat.\nMilan Miličević, Jelena Trivić, Foto SDS/PDP\nSrđan Mazalica, član GO SNSD, poručuje da je SNSD ima kadrove koji imaju veliku popularnost u narodu i znaju kako se pobeđuje na izborima, poput predsednika Dodika. On dodaje da opozicija licitira sa nekoliko imena, pa se pita šta bi tek bilo ukoliko bi pobedili na izborima i kako bi se onda dogovorili.\n- Opozicija ne samo da deli kandidature već uveliko deli i pozicije, a kojima nisu ni blizu. Što se izbora tiče, opoziciji su i ražanj i zec u šumi - poručio je Mazalica.\nDarko Kuzmanović, politički analitičar, kaže da konstantno licitiranje kandidatima opoziciji sigurno ne donosi ništa dobro i to je pokazatelj jednog apsolutno nezrelog ponašanja.\n- Neverovatno je da se podigla tolika buka oko izbora kandidata naročito ako postoji jedan zajednički cilj, mada na osnovu svega što vidimo, postavlja se pitanje da li svi pojedinci koji se deklarišu kao opozicija uopšte i imaju isti cilj - ističe Kuzmanović.\nOn dodaje da PDP i SDS, kao najjače opozicione partije, treba da daju kandidate jer ako se to ne dogodi, rizikovaće težak pad na sledećim izborima.\nDodik i Cvijanovićeva, Foto RTRS\nBIRAČI TRAŽE NOVA LICA\nDARKO Kuzmanović kaže da kandidati opozicije definitivno moraju da budu nova, nekompromitovana lica jer za proverene snage koje do sada nisu ponudile apsolutno ništa konkretno, građani, a naročito mladi sigurno neće glasati.\nBRITANSKI AMBASADOR OTKRIO NAMERE LONDONA: Šta se sprema Dodiku iza zatvorenih vrata\n16. 12. 2021. u 21:33\nDODIK: Srpska za dijalog sa svima da se kriza prevaziđe\n16. 12. 2021. u 13:42\n"NIKAD NEĆU BITI OPOZICIJA REPUBLICI SRPSKOJ": Oglasio se Stanivuković nakon napada Sarajeva zbog podrške Dodiku\n15. 12. 2021. u 13:30\nMilorad Dodik Jelena Trivić kandidati izbori u RS Milan Miličević Republika Srpska vesti


Aleksandar Joksimović - Iz zbirke Muzeja primenjene umetnosti\nSvečano otvaranje izložbe: sreda, 9. septembar u 20 časova\nIzložbu će otvoriti: Kornelije Kovač\nAutorka kataloga i izložbe: Bojana Popović\nDigitalna interaktiva prezentacija zbirke: Dejan Nikolić\nZavršivši Školu za primenjenu umetnost u Novom Sadu, Aleksandar Joksimović prelazi u Beograd, s namerom da se posveti tapiseriji. U to vreme on počinje dugogodišnje kreativno druženje sa grupom umetnika, pripadnika posleratnog modernizma. Bez entuzijazma, Joksimović se 1959. zapošljava kao referent za radnu odeću u Zavodu za unapređenje domaćinstva. Kreiranje školskih i radnih uniformi donosi mu i prva priznanja. Tada do Beograda retko stižu modne novosti, a proizvodnja i tržište su, do osamdesetih godina 20. veka, pod kontrolom državnih organa. Profesija modnog dizajnera još nije utrla sebi put, iako su konfekcijska preduzeća počela da zapošljavaju stručnjake koje je obrazovala Akademija primenjenih umetnosti. Među njima se ističu Mira Čohadžić, Anđelka Slijepčević i Božana Jovanović, koje su najviše i uticale na Joksimovićevo modno formiranje. On prvi put putuje u inostranstvo 1962. kada obilazi Holandiju, Pariz, Azurnu obalu, Trst, tada središte jugoslovenskog „šoping turizma“, a u Briselu završava jednomesečni kurs šivenja i krojenja.\nU sredinama koje iz političko-ideoloških razloga ističu svoju „drugost“ u odnosu na Zapad, a takva je i socijalistička Jugoslavija, moda sa folklornim nacionalnim obeležjima je jedno od sredstava za razlikovanje. Zavod za unapređenje domaćinstva je 1963. osnovao Nacionalni salon, čiji je program modernizacije tradicije uticao i na Aleksandra Joksimovića da se posveti studiranju i sakupljanju narodnog stvaralaštva. Povodom otvaranja Nacionalnog salona 1965. godine, on izvodi kolekciju nadahnutu proučavanjem krojeva i dekorativnih motiva zubuna. Ona je bila veliko iznenađenje i za inostrane poznavaoce jugoslovenskih prilika, koji su uočili Joksimovićev dar kojim se izdvojio iz sredine gde je „imitacija bila pravilo u modi“. Centrotextil (jedno od najvećih jugoslovenskih uvozno-izvoznih preduzeća), u čijem Odeljenju za izvoz Joksimović radi od 1964, počinje da prikazuje njegove kolekcije u inostranstvu od 1966. godine.\nAleksandar Joksimović je marta 1967. godine predstavio svoju prvu kolekciju visoke mode, Simonidu. Jugoslovenska varijanta visoke mode donela je svom tvorcu veliki uspeh i ogroman publicitet. U Joksimoviću su mladi oba pola dobili svog modnog gurua i postali deo opšte modne revolucije šezdesetih godina 20. veka, a država ličnost koja je svojim talentom, znanjem i stvaralačkom enegrijom mogla da od mode stvori novo polje međunarodnog potvrđivanja.\nDelatnost Aleksandra Joksimovića posebno je zaokupljala pažnju medija i podsticala na osavremenjivanje novinske prezentacije mode. Njegov rad pratili su i mnogi foto-reporteri, Tomislav Peternek, Moma Vučićević, Nikola Dević, Srboljub Vranić, Ratomir Radetić, Vladimir Bačlija, Velisav Tomović, Đorđe Nikolić, Milan Simić, Dušan D. Arađelović, Vlado Duić, Ivan Balić... Delujući u skladu sa tokovima u savremenoj modnoj fotografiji, oni se svrstavaju i u pionire i u značajne predstavnike srpske i jugoslovenske modne fotografije. Milena Dravić, jedna od najpopularnijih jugoslovenskih glumica i za Joksimovića „prototip savremene mlade Beograđanke“, često je sedamdesetih godina pozirala u njegovim modelima.\nProkleta Jerina, poslednja Joksimovićeva kolekcija visoke mode, premijerno je predstavljena 1969. godine na izložbi jugoslovenske industrije i umetnosti u Parizu. Ona mu je donela priznanje stručne javnosti ove prestonice svetske mode, a jugoslovenskim proizvođačima inostrane porudžbine. Isto tako, ona je ohabrila Joksimovića za eksperimentisanje sa kožom, kao i za bližu saradnju sa bosanskim Kožarsko-tekstilnim kombinatom Visoko, koji će uskoro izrasti u jednu od vodećih jugoslovenskih fabrika. Namenjene izvozu, njegove tematske luksuzne pretaporte kolekcije (Vela Nigrinova, Emina, Ptice, Ana Karenjina, Formula 1, Ramona, Mozaik, Marija Tanase i Teorema) donose veliku zaradu proizvođaču, a njemu omogućavaju afirmaciju sopstvenih ideja i kontinuitet u radu, što je retka pojava u jugoslovenskom modnom sistemu.\nPrvi modeli Aleksanda Joksimovića mogli su 1965. godine da se kupe, izrađeni po porudžbini, u Nacionalnom salonu. Oni počinju da se 1969. godine proizvode u butik serijama, od sto komada i s popularnim cenama, ali nikada sa etiketom na kojoj je Joksimovićevo ime. Od 1975. godine njegov rad se sve više usmerava ka domaćem tržištu. Tada nastaje kolekcija Milena Barili, čiji su se modeli našli u prodaji, u robnoj kući Centrotextil, šest meseci nakon njenog prikazivanja na sajmu Moda u svetu. Sa sledećom kolekcijom, Isidora, ostvaren je i značajan pomak, istovremeno je prikazana na sajmu i pojavila se u prodaji. Te 1976. godine otvoren je dugoočekivani Centrotextil-ov butik, popularno nazivan Prostor Joksimović po ugledu na čuveni pariski Prostor Pjer Karden.\nPo nalogu novog rukovodstva Centrotexil-a, Aleksandar Joksimović 1978. prestaje da dizajnira tematske pretaporte kolekcije. Takva odluka bila je posledica političko-ekonomskog sistema koji je oblikovan Zakonom o udruženom radu (donet 1974), koji je unazadio jugoslovensku privredu poričući tržišne principe i ekonomsku logiku, a pojedincima talenat i ostvarena postignuća. Od tada Joksimović radi sezonske modele za mnogobrojne fabrike različitog konfekcijskog asortimana. Osamdesetih godina 20. veka on se posvećuje dizajniranju kolekcija od ručne i mašinske trikotaže. Zadruga Radinost iz Kraljeva zapošljava tri hiljade žena koje po Joksimovićevim nacrtima ručno pletu odevne predmete. Prikazani na međunarodnim sajmovima, oni posebno u Kanadi i SAD nalaze svoje kupce. To ohrabruje Radinost da, u saradnji sa beogradskom uvozno-izvoznom firmom Jugoslavija publik, pokrene 1986. novu robnu marku, Janhari. Ona postaje prepoznatljiva po geometrijskim motivima, nadahnutim ornamentikom sa pirotskih ćilima i drugih folklornih ostvarenja koje Joksimović sa strašću proučava i modernizuje od početka svoje karijere.\nJoksimović prestaje da radi u Centrotextil-u 1987. godine i u zvanju slobodnog umetnika nastavlja karijeru. Međutim, uvođenjem međunarodnih sankicija Srbiji 1992. godine, okončan je uspeh robne marke Janhari na inostranom tržištu, a političko-ekonomska situacija u zemlji onemogućila je i Joksimovića da istim tempom nastavi svoj rad. Usledile su godine nenaklonjene i stvaralaštvu i modnoj industriji i Joksimović 1995. odlazi u penziju. Posebno priznanje Republike Srbije za vrhunski doprinos nacionalnoj kulturi Aleksandar Joksimović dobija 2007. godine.


Kako bi se dodatno promicala sigurnost na cestama, zastupnici također inzistiraju na nultoj toleranciji vožnje pod utjecajem alkohola, ističući kako je alkohol bio prisutan u oko 25% svih smrtnih slučajeva na cestama\nU rezoluciji Evropskog parlamenta o sigurnosti na cestama EU, prihvaćenoj u srijedu sa 615 glasova za, 24 suzdržana i 48 protiv, napominje se kako godišnje u Uniji u prometu život izgubi oko 22.700 ljudi, a oko 120.000 zadobije teške povrede.\nNapredak u smanjivanju stope smrtnosti u EU u posljednjih godina stagnira te Unija nije ispunila svoj cilj da se u periodu od 2010. do 2020. broj smrtnih slučajeva na cestama prepolovi (stopa smrti na cestama pala je za 36%), napominje se, piše Index.hr.\nPrema podacima Evropske komisije, Švedska i dalje ima najsigurnije ceste (18 smrtnih slučajeva na milion stanovnika), a Rumunija je na začelju te je u 2020. zabilježila 85 smrti u prometu na milion ljudi. U Hrvatskoj je u 2020. na milion stanovnika bilo 58 poginulih, a prosjek u EU je 42.\nZastupnici zagovaraju veća ulaganja u infrastrukturu koja će omogućiti cestovnu sigurnost i smatraju da se treba fokusirati na zone s najvišim brojem saobraćajnih nesreća. Pozivaju države članice da uspostave nacionalne fondove za cestovnu sigurnost u okviru kojih će se novac od naplaćenih kazni usmjeriti u projekte cestovne sigurnosti.\nZa pravilnu provedbu sljedećih koraka u politici EU o sigurnosti na cestama, europarlamentarci pozivaju Komisiju da ustanovi evropsku agenciju za cestovni promet kako bi se podupirao održivi, sigurni i pametni cestovni prijevoz.\nIzvjestiteljica Evropskog parlamenta Elena Kountoura (Ljevica, Grčka) je istaknula: “Evropljani predugo imaju neprihvatljivo visoki broj poginulih na cestama. Ako se Komisija i države članice obvežu unaprijediti cestovnu sigurnost te uz snažnu političku volju i primjereno finansiranje, realno je težiti tome da se broj smrtnih slučajeva na cestama prepolovi do 2030. godine. Već znamo što su uzroci smrtnosti u prometu. Stoga pozivamo Komisiju i vlade država članica da primjene posebne mjere za potporu naporima spašavanja života. Primjerice, uvođenje ograničenje brzine, posebno automatske primjene limita od 30 km/h u gradovima, ubrzani prelazak na druge načina javnog prijevoza te uspostava nove Evropske agencije za cestovni promet”.\nNova saobraćajna pravila u Njemačkoj, kazne će biti mnogo veće\nNovi zakon primjenjivat će se od 9. novembra


Slijedi preispitivanje međustranačkih odnosa na nivou BiH – Cafe.ba\nSlijedi preispitivanje međustranačkih odnosa na nivou BiH\nVijesti.ba / SRNA\nMinistar spoljne trgovine i ekonomskih odnosa BiH, Mirko Šarović izjavio je danas u Sarajevu da je sigurno da će nakon odluke Međunarodnog suda pravde u Hagu da odbije zahtjev za reviziju presude protiv Srbije stranke koje učestvuju u vlasti na nivou BiH preispitati svoje odnose.\n“Vlast na nivou BiH će funkcionisati i srpske stranke, ma koje bile, nikada se neće odreći svoje trećine učešća u vlasti BiH”, rekao je Šarović novinarima ističući da to kakvi će odnosi biti između stranaka zavisi od stranačkih lidera.\nOn je konstatovao da su se obistinile tvrdnje i stavovi predstavnika iz Republike Srpske da je pokretanje revizije presude, odnosno ponovno podizanje tužbe protiv Srbije, politički avanturizam koji šteti BiH.\n“Vjerovatno će imati implikacije i na regionalnu saradnju”, rekao je Šarović ocijenivši da je dobro što je sud u Hagu brzo donio odluku i što je sva ova priča relativno brzo završena.\nŠarović je uvjeren da postoji šansa da se BiH u 2017. godini vrati u normalan kolosijek i da ova godina ne bude izgubljena, posebno kad je riječ o evropskom putu BiH.\n“To neće biti jednostavno, mnogo toga lošeg je učinjeno, štetu možda ne možemo ni izmjeriti”, zaključio je ministar spoljne trgovine i ekonomskih odnosa BiH.\nMeđunarodni sud pravde u Hagu odbacio je juče zahtjev za reviziju presude po tužbi protiv Srbije, koju je podnio Sakib Softić, uz obrazloženje da ga nisu podnijele nadležne institucije BiH.\nNeshvatljivo je predati zahtjev za reviziju, a znati da agent nema legitimitet\nVučić: Ne vidim odbacivanje zahtjeva BIH kao pobjedu\nRijaliti43 mins ago\nRegija57 mins ago


Slobodan Vasković - Sa druge strane...: Institucije u službi Mafije\nMilorad Dodik je posle likvidacije Milana Vukelića ustvrdio da niko od visokih republičkih funkcionera, kao ni članova njegovog SNSD-a, nije učestvovao u Vukelićevom ubistvu.\nDodatak: Policija bez odgovora\nDragan Lukač, ministar\nDanijela Novaković, bivši republički pravobranilac, koja je preminula 6. aprila u Banjaluci, javno je u Skupštini, u decembru prošle godine, izjavila da joj je Mirko Stojčinović, u to vrijeme njen zamjenik, otvoreno prijetio.\nNovakovićeva je o tim prijetnjma obavijestila i ministra pravde RS Antona Kasipovića.\nDva mjeseca nakon prijetnji, Novakovićeva je imala težak moždani udar, od čijih posledica je na kraju preminula.\nZbog svega navedenog, molim Vas da mi hitno odgovorite na sledeća pitanja:\n1. Da li je MUP RS preduzeo bilo kakve radnje na osnovu izjave Novakovićeve o prijetnjama koje joj je uputio Stojčinović?\n2. Da li su nadležni iz MUP RS saslušali Stojčinovića u vezi sa prijetnjama koje je uputio Novakovićevoj?\n3. Da li je Anton Kasipović, ministar pravde RS, proslijedio MUP RS prijavu koju mu je dostavila pokojna Danijela Novaković oko prijetnji Stojčinovića?\n4. Da li MUP RS vodi istragu o poslovima Budimira Stankovića, na koje je Novakovićeva ukazala kao na štetne po interese grada i Republike Srpske i u kojoj je fazi ta istraga, ako je uopšte pokrenuta?\nMolim Vas da mi na pitanja odgovorite najkasnije sutra do 12 časova, kako bih mogao o svemu objektivno i pravovremeno obavijestiti javnost.\nGlavni okružni tužilac, Želimir Lepir\nDanijela Novaković, bivši republički pravobranilac, koja je preminula 6. aprila u Banjaluci, javno je u Narodnoj skupštini, u decembru prošle godine, izjavila da joj je Mirko Stojčinović, u to vrijeme njen zamjenik, otvoreno prijetio.\n1. Da li je Okružno tužilaštvo Banjaluka pokrenulo bilo kakvu istragu na osnovu izjave Novakovićeve u prijetnjama koje joj je uputio Stojčinović i, ako jeste, u kojoj je fazi ta istraga?\n2. Da li je Stojčinović saslušan u Okružnom tužilaštvu Banjaluka vezi sa prijetnjama koje je uputio Novakovićevoj?\n3. Da li je Anton Kasipović, ministar pravde RS, proslijedio Okružnom tužilaštvu Banjaluka prijavu koju mu je dostavila pokojna Danijela Novaković oko prijetnji Stojčinovića?\n4. Da li Tužilaštvo vodi istragu o poslovima Budimira Stankovića, na koje je Novakovićeva ukazala kao na štetne po interese grada i Republike Srpske i u kojoj je fazi ta istraga, ako je uopšte pokrenuta?


Izvor: SrbijaDanas.com, 04.Mar.2021, 22:42\nSrpski napadač doživeo preporod u Frankfurtu.\nLuka Jović, napadač madridskog Reala, koji trenutno igra na pozajmici u Ajntrahtu iz Frankfurta, oduševljen je izborom novog selektora Srbije Dragana Stojkovića Piksija.\nBivši igrač Benfike i Crvene zvezde sa velikim impresijama pričao je o imenovanju Piksija na selektorsku klupu.\n- Dragan Stojković je jedan od naših najboljih fudbalera svih vremena. Biće veliko zadovoljstvo sarađivati s njim! Mnogo možemo da naučimo od njega i ubeđen sam da nas čekaju zajednički uspesi. Daleko sam ja od njegovih kvaliteta, ali se nadam da ću jednog dana ostvariti bar deo onoga što on jeste. Veliki je to stručnjak i veliki igrač – rekao je Luka...\nSrbijaDanas.com: JEDVA ČEKAM: Luka Jović poslao jaku poruku Piksiju\nIzvor: JužneVesti.com, 05.Mar.2021, 11:27\nTek povremeno se zaigra fudbal u Pasi Poljani, rodnom mestu novog selektora fudbalske reprezentacije Srbije Dragana Stojkovića Piksija, kako meštani svedoče samo onda kada je letnji turnir i ponekad vikendom. Na travnatom igralištu, na kojem je Dragan Stojković Piksi počeo fudbalsku karijeru, kažu...


Dete – šta znači sanjati decu?\nVrlo je jasno da je na javi dete oličenje i simbol nevinosti i iskrenosti, te je ono sinonim za nešto neiskvareno, nepretvorno, čisto i bezgrešno, i zato se često i kaže da je neko „detinje naivan“ i da ima „čistu detinju dušu“.\nŠta znači sanjati dete – dete kao predominirajući motiv u snovima\nNevezano za to da li ste vi na javi roditelj ili ne, snovi o deci su generalno vrlo učestali i posve su i raznolike simbolike, pa se tako i tumače kao pozitivni ili kao negativni, a već u skladu sa nekim konkretnim događajem koji u snu jeste dominantan, i povezan sa detetom kao glavnim simbolom.\nU nastavku teksta će biti navedeni upravo oni najčešći i najupečatljiviji snovi o detetu ili deci, pa i njihova simbolika i tumačenje po sanjaricama i sanovnicima, koja može biti manje ili više jasna i implikativna kao takva.\nSanjati da vidite nečije tuđe dete u snu koje na vas iz nekog razloga „ostavlja utisak“\nNe razumete zašto vas neke brige toliko opterećuju i čine da se osećate nemoćno i tužno, ali kada shvatite da su u pitanju problemi osoba koje volite, a koje ne uspevate da rešite, bićete svesni pak i koliko vam je stalo, i koliko je sve drugo osim ljubavi i povezanosti sa najmilijima, minorno ili nevažno u svakom pogledu.\nSanjati da vidite svoje dete iako na javi još uvek vi niste roditelj\nŽelite nešto da promenite, da osetite da ste „svoji i da ste hrabri“, pa ćete da prihvatite neke šanse koje su i rizične, ali koje su „pomak“ iz stagnacije, i koje će biti vaša prava „odskočna daska“.\nSanjati da vidite svoje dete koje imate i na javi i da vas takav san raduje i smiruje\nPred vama su neke vrlo povoljne i dobre promene, prilike i novosti, te je naredni period pun vrlih uspeha i sreće na apsolutno svim životnim poljima, i na poslu i što se tiče zdravlja, ljubavi, kao i uopšte međuljudskih odnosa i saradnje sa drugima.\nSanjati da tučete svoje dete jer je bilo neposlušno i da vas njegove suze rastužuju\nŽalite za nekim prijateljstvima ili pak za tim što ste razočarali partnera koji vas je veoma voleo, a smatrali ste da ste bolji i da vas takve osobe oko vas samo „sputavaju“ i da morate da ih od sebe i udaljite i da ih ostavite u prošlosti.\nSanjati da vi tučete nečije tuđe dete i da se osećate krivim ali morate da ga vaspitate\nPokušavate da sve držite pod svojom kontrolom, ali počinjete da polako „gubite kompas“, i da se prema ljudima ponašate kritično, da ih osuđujete, napadate verbalno, da im pretite i da ih „nisko i jadno“ omalovažavate.\nNe priliči vam da budete takva osoba, i zapitajte se ko vam je pomogao da stignete dotle gde ste i sada, i kome dugujete sve, a niste pokazali ni malo zahvalnosti i poniznosti kao čovek.\nSanjati dete koje se igra i koje je sasvim bezbrižno i srećno\nSve što vam je potrebno jeste sreća i harmonija koju ćete da ostvarite sa partnerom ili porodicom, i spremni ste da se odreknete svega i da se ponovco vratite u one bezbrižne dane, kada niste bili i bogati i na poziciji, ali ste imali mir i harmoniju, koju nikada više nećete „pronaći u sebi“.\nSanjati dete koje plače na sav glas i vi ne uspevate da ga utešite\nPatite i veoma ste uznemireni zbog nekih okolnosti, ali nemate nikoga da se na njega oslonite, ili da vam pomogne i da vas uteši, jer ste sve ljude oko sebe oterali svojim ponašanjem i postupcima koji su loši, i koji su u najmanju ruku sramni.\nSanjati da vidite neko dete koje je bolesno i koje teško pati\nStrah vas je samoće i gubitaka koji su sasvim izvesni, i protiv kojih ne možete ništa, osim da vi u sebi „nađete snagu“, i da se izborite sa tugom i suzama.\nSanjati da vidite dete koje je na neki način hendikepirano i svi ga izbegavaju\nStidite se nekih osoba koje su za vas učinile previše, a vi za njih niste nikada i ništa, pa se od njih još i „ograđujete“, jer ih okolina smatra u nekom smislu drugačijim i neprikladnim za vaš rang ili poziciju koju ste uspeli da ostvarite.\nNe treba da zaboravite stare prijatelje, porodicu ili saradnike, iako oni nisu tako moćni i uspešni kao vi sami, jer su oni u vas verovali i podržavali su vas kada niko nije, i ako dođete u stanje da i ponovo „padnete i posrnete“, oni će vam uprkos svemu što ste im uradili, prvi priteći u pomoć.\nSanjati da ne možete da pronađete svoje dete koje se izgubilo i to vas užasava\nStrah vas je da ćete da ostanete bez nekih vama dragih i bliskih osoba, koje su ili na samrti, ili će jednostavno da odu daleko od vas, jer ste se rastali i jer se niste dovoljno razumeli, i vaše kajanje je „došlo“ prekasno, i ne možete više da učinite ništa.\nSanjati da vam je dete koje imate i na javi u snu umrlo\nOvakav san je vrlo traumatičan, a njegova simbolika na javi je takođe manje ili više loša, mada ne u tolikom smislu, kakav je generalno sam sanjani događaj.\nU vama su „umrle sve nade“ i svega ste se odrekli i sasvim ste se „predali očajanju“, jer ste se i u sebe i u druge razočarali, i shvatili ste da ste izgubili mnogo kako biste dobili ono što želite, ali vi opet niste ni srećni ni ispunjeni, i svega vam je „dosta“, i samo želite da vratite svoju sreću i mir.\nSanjati da ste pronašli neko dete koje ne ume da govori i ne znate čije je ni kako se zove\nNe možete da se suočite sa nekim gubicima i razočarenjima, i ophrvani ste patnjom i bolom, te ste „izgubljeni“ i očajavate, pa ne želite ni sa kim da podelite osećanja, iako bi vam svakako bilo i lakše i bolje.\nNa kraju svega, vi sami sebe „ne prepoznajete“, i ne shvatate u šta ste se zbog ambicije i pohlepe, i zbog zavisti i ljubomore prema drugima, vi i „pretvorili“, i tražite način da se promenite, ali baš će vam za to biti potrebno puno zrelosti i razmišljanja, kao i vremena i opraštanja sebi.\nSanjati da vas neko dete posmatra i da vam se podsmeva jer ste pogrešili\nSramota vas je vaših postupaka i nemoralnih grešaka, te ste u očima svojih najmilijih postali pak i predmet stida i srama, i oni ne žele da shvate da ste vi ona osoba koju su oni zavoleli i kojoj su ili dali svoje poverenje, ili joj ukazali pažnju, ljubav i bezgranično poštovanje.\nPovredićete neke osobe koje su sasvim nevine, i koje ničim nisu zaslužile da budu „u centru“ svih vaših spletkarenja i laži, ali su one za vas samo „kolateralna šteta“ na putu ka cilju, dok vi najzad baš ne uvidite, da su to ljudi koji su za vas dali sve, a vi ste ih „jednim potezom“ sasvim uništili.\nSanjati da pričate detetu bajku ili da mu pevate uspavanku\nSkloni ste da lažete i da se pretvarate da ste dobronamerna i umiljata osoba, sve kako biste dobili ono što želite, i nikada se ne osvrćete na tuđe emocije, jer vas realno za druge uopšte i nije briga i nije vam stalo da ikoga „štedite i razumete“.\nSanjati da se vaše dete slučajno povredilo u igri i da ste vi uplašeni da li će biti dobro\nBojite se za zdravstveno stanje neke vama drage i bliske osobe, koja je duže vreme bolesna, te je i pitanje trenutka kada će umreti, ali vi to ne možete nikako da prihvatite i da shvatite.\nVi ste generalno „rob sopstvenih strahova i sumnji“, pa ne umete da se suočite sa drugima, koji i na sve načine zloupotrebljavaju vašu plemenitost i dobrotu, a vi samo ćutite i trpite, jer se bojite i da ih ne naljutite i da ih ne izgubite zauvek, iako oni vas nikako ne zaslužuju za prijatelja.\nSanjati da ste kupili detetu poklon koji mu se nije dopao i koji je bacilo i razbilo\nNe možete da se za svaku svoju pogrešku i propust „iskupite“ lažnim izvinjenjima, poklonima ili pretvornim ponašanjem, jer su ljudi ako to niste primetili, postali mnogo svesniji toga kakvi ste vi u stvari, i koliko ste spremni da se pretvarate i lažete.\nIzneverićete na najgrublji mogući način neke prijatelje, partnera ili porodicu, i oni neće ni hteti da vam ni oproste ni da vas podrže, jer ste sve uradili smišljeno i namerno, sa ciljem da olakšate pak samo sebi, a njih ste doveli u veoma nezavidan položaj.\nSanjati da je neko istukao vaše dete i da ste se vrlo naljutili zbog toga\nVrlo ste zaštitnički nastrojeni prema onima do kojih vam je stalo, pa ne podnosite kada ih bilo ko uvredi ili povredi, i reagujete burno i oštro, pa ste u stanju da se ponašate i osvetoljubivo i oholo.\nNekada treba da se zapitate da li i vi postidite i osramotite svoje najmilije, i da li su oni i zbog vas tužni i nesrećni, pa da dok ih štitite od svih drugih, upravo ih vi najviše povređujete.\nSanjati da vas se dete boji i da se od vas skriva i ne želi da vam se približi\nNesavesna ste i vrlo okrutna osoba, koja ima tendenciju da sve ljude, lako koristi za svoje potrebe i niste ni svesni koliko nekome na taj način ugrožavate ugled ili čak osnovnu egzistenciju.\nVi brinete samo za sebe, a onda se pitate zašto vas niko ne voli i zašto nemate prijatelja, i nećete i da shvatite, a i ne možete da prepoznate koliko ste sebični i koliko ste loš čovek.


Prognoza nekadašnjeg košarkaša Partizana:''Olimpija Cedevita biće veliki klub, ne samo na Balkanu!'' - Sportske.net\nPrognoza nekadašnjeg košarkaša Partizana:''Olimpija Cedevita biće veliki klub, ne samo na Balkanu!''\nIzvor: Sportske.net, Siol.net\nKošarkaška tema dana u regionu je selidba Cedevite iz Zagreba u Ljubljanu i spajanje sa Olimpijom.\nPrema jučerašnjim informacijama iz Hrvatske i Slovenije, ovaj poduhvat će u utorak biti ozvaničen, pa će se u Stožicama ipak igrati ABA liga i sledeće sezone, iako je Olimpija ispala ovog proleća iz elitnog društva.\nOčekuje se da će ''Olimpija Cedevita'', ili kako će se ovaj klub već zvati ubuduće, imati veliki budžet za ovdašnje uslove i da će se sa Zvezdom, Partizanom, Budućnosti... ravnopravno boriti za plasman u Evroligu, možda već sledeće sezone.\nSve ovo je prilično obradovalo proslavljenog košarkaša Petera Vilfana, koji je sredinom osamdesetih blistao i u Partizanu.\nOn se na ovu temu oglasio u izjavi za slovenački portal ''Siol.net'' i izneo velika očekivanja od kluba iz Ljubljane u narednom periodu.\n"Nisam iznenađen, o tome sam nešto čuo već ranije i sve skupa sam primio sa zadovoljstvom. To bi bio način da Olimpija postane klub s uglednom ekipom i to ne samo na području Balkana.\nOvaj projekat je mnogo bolje pripremljen od onoga kad je Olimpija 2005. sarađivala s Modul Grupom", izjavio je Vilfan, uz opasku da se radi o "ozbiljnoj i pozitivnoj priči".


Izvor: SrbijaDanas.com, 12.Apr.2021, 18:14\nNa mestu sletanja sovjetskog kosmonauta 1965. godine je podignut je obelisk visine oko 30 metara\nPredsednik Rusije Vladimir Putin posetio je mesto sletanja Jurija Gagarina u Engelsu (Saratovska oblast) i položio cveće na spomenik sovjetskom kosmonautu.\nPredsednika je stigao u Engels u pratnji predsednika Državne dume Vjačeslava Volodina, gubernatora Saratovske oblasti Valerija Radajeva i prve žene kosmonauta na svetu, poslanice Državne dume Valentine Tereškove.\nPre šezdeset godina, 12. aprila 1961. godine, Gagarin je izveo prvi let svemirskom letelicom "Vostok" u trajanju od 106 minuta. Ovaj istorijski događaj otvorio je put za istraživanje svemira. Posle prvog leta u svemir ljudi su posetili...\nDanas: Harčenko: Strateško partnerstvo Rusije i Srbije ima kosmičku pespektivu\nN1 televizija: Bocan Harčenko: Partnerstvo sa Srbijom ima kosmičku perspektivu\nBeta: Aleksandar Bocan Harčenko: Strateško partnerstvo Rusije i Srbije ima kosmičku pespektivu\nRadio Televizija Vojvodine: Bocan-Harčenko: Strateško partnerstvo ima kosmičku perspektivu


Šta ekipe javno komunalnih preduzeća rade u sredu, 25. marta Nišlije u akciji pravljenja zaštitnih vizira zajedno sa ljudima iz cele Srbije\nNa osnovu Naredbe Gradskog štaba za vanredne situacije Grada Niša od 23. marta, JKP Naissus Niš je 24. marta počeo radove na privremenom priključenju korisnika, koji su predhodno isključeni sa mreže niškog vodovodnog sistema. U vanrednom stanju biće ponovo priključeni korisnici bez vode, a novi neće biti isključivani.\nU prvoj fazi, privremena priključenja na gradsku vodovodnu mrežu ekipe JKP Naissus će obavljati kod korisnika koji žive u užem centru grada, po osnovu prioriteta i prema podnetim zahtevima.\nTakođe, JKP Naissus je na osnovu napred navedene Naredbe Gradskog štaba za vanredne situacije Niša, obustavilo sve aktivnosti na isključenjima svojih korisnika sa vodovodne mreže. U svim objektima koji su namenjeni za stanovanje.\nOve mere trajaće do okončanja vanrednog stanja, saopštavaju iz Naissusa.


Gradonačelnik Prijedora Milenko Đaković i rukovodilac MEG projekta u BiH Goran Štefatić u Prijedoru ozvaničili su danas završetak radova na izgradnji primarne kanalizacione mreže u dužini 3.137,94 metara u tri prigradske mjesne zajednice , a vrijednost projekta je 530.000 KM.\nŠtefatić je podsjetio da projekat opštinskog ekološkog i ekonomskog upravljanja /MEG/ finansira Vlada Švajcarske, a realizuje UNDP.\n"Grad Prijedor je u našem projektu od 2016. godine i samim tim u protekle tri godine je učestvovao u svim projektnim aktivnostima gdje je dokazivao i pokazivao način gdje može poboljšati svoj svakodnevni rad, rad svoje administracije i poboljšanje u radu vodovodnog preduzeća i kao kruna svega ovoga rezultiralo je dodjeljivanjem sredstava gradskoj upravi za izvođenje ovog projekta", rekao je Štefatić.\nOn je istakao da je UNDP prošle godine uradio analizu stanja i da se Prijedor uspio plasirati na drugo mjesto u ukupnom poretku od 18 opština i gradova koji učestvuju u MEG-u.\n"Samim tim se kandidovao za redovan iznos granta plus bonus iznos granta od 160.000 švajcarskih franaka koje će se primijeniti u drugom projektu koji planiramo sa gradom, a radiće se o zamjeni vodovoda u nekim dijelovima grada", dodao je Štefatić.\nĐaković je naveo da je riječ o projektu koji će trajati 12 godina i u kojem se svake godine ispunjavaju odgovarajući uslovi i sredstva na dva različita nivoa se dodjeljuju u skladu sa rezultatom.\n"Mi od početka učestvujemo u najvišem nivou sredstava. Evo ove godine smo završili primarni kanalizacioni sistem za naselja Orlovača, Kalata i Čirkin Polje, gdje je grad uložio 270.000 KM, a UNDP 260.000 KM", rekao je Đaković.\nOn je podsjetio da uz ekološku ide i ekonomska komponenta gdje je grad uložio 60.000 KM, a UNDP 40.000 KM u nabavku mašina za pomoć preduzećima.\n"Ove i iduće godine slijedi sanacija vodovoda u Gomjenici i, vjerovatno, Čirkin Polju, gdje će biti uloženo oko 900.000 KM, jer smo ove godine dobili dodatne finansijske bonuse zbog dobrih rezultata", istakao je Đaković.\nMještanin Orlovače Ranko Jakovljević rekao je da ova mjesna zajednica nikad do sada nije imala kanalizaciju i da je ovo prvi kolektor koji dobija, te da će na njega biti priključeno oko 300 domaćinstava.


Lako delite datoteke i fotografije u okviru za polazak sa programom Outlook - Outlook za iOS i Android\nLako delite datoteke i fotografije u okviru za polazak sa programom Outlook\nOutlook za iOS i Android Još... Manje\nKada ste u pokretu, može vam biti teško da obavite posao dok putujete između sastanaka i objekata. Zato je važno da svi Vaši dokumenti i fotografije budu na jednom mestu – tako da možete brzo da pronađete, uredite i delite u programu go.\nUz Outlook za iOS i android, možete da pristupite svim dokumentima i fotografijama u programu Snap – čak i kada su uskladištene u usluzi Cloud kao što su OneDrive, Dropbox ili Google Drive.\nJednostavno dodirnite ikonu spajalica, a Outlook će prikazane najnovije dokumente i fotografije, zajedno sa svim uslugama skladišta datoteka, tako da možete brzo da pronađete i delite dokument koji vam je potreban.\nOutlook mob vam daje i inteligenciju Office soиivo, tako da možete da slikate belu tablu, dokument ili fotografiju i komentarišete u pokretu. Šta još, imaćete mir u umu da je slika uskladištena i deljena u skladu sa bezbednosnim smernicama organizacije i smernicama za usaglašenost.\nOutlook olakšava deljenje dokumenata i fotografija sa bilo kog mesta. Sa samo nekoliko puta, možete:\nPriložite datoteku iz bilo koje povezane usluge e-poruci.\nDelite veze sa bilo kojom datotekom koja se nalazi u oblaku u usluzi OneDrive, gmail, iCloud ili Dropbox.\nHvatanje, uređivanje i deljenje fotografije, dokumenta ili Whiteboard direktno unutar e-poruke.\nOutlook za iOS i Android


POSLEDNJI PREDSEDNIČKI POTEZ: Trampova odluka bi mogla ponovo da podigne prašinu u Americi | Najnovije vesti - Srbija danas\n18.01.2021. • 12:33 Srbija Danas/CNN\nPOSLEDNJI PREDSEDNIČKI POTEZ: Trampova odluka bi mogla ponovo da podigne prašinu u Americi\nBela kuća je navodno u nedelju održala hitan sastanak\nPredsednik SAD Donald Tramp sprema se da izda oko 100 pomilovanja i naloga za ublažavanje kazni tokom svog poslednjeg celodnevnog boravka u kabinetu u utorak. Među ljudima koji će navodno da budu pomilovani su i neki "kriminalci u odelu", ali sam Tramp nije stavio sebe na spisak.\nBela kuća je navodno u nedelju održala sastanak kako bi finalizovala listu za pomilovanja, navode ti izvori.\nNjegovi sadarnici navodno tvrde da je Tramp bio posebno fokusiran na prebrojavanje glasova izbornog koledža, te da zbog toga nije doneo konačne odluke o pomilovanju. Očekuje se da će ova serija pomilovanja u utorak biti poslednja, osim u slučaju da Tramp u poslednjem trenutku ne odluči da pomiluje i neke svoje kontroverzne saradnike, članove svoje porodice ili samog sebe.\nPomilovanja su jedna od stavki koje Tramp mora da izvrši pre nego što se njegovo predsednikovanje završi za nekoliko dana. Zvaničnici Bele kuće još nemaju pripremljena izvršna naređenja, a predsednik se nada će skinuti oznaku tajnosti sa podataka koji se odnose na istragu o Rusiji pre nego što ode sa funkcije.\nNeredi 6. januara koji su doveli do drugog Trampovog opoziva zakomplikovali su njegovu želju da pomiluje sebe, svoju decu i ličnog advokata Rudija Đulijanija. U ovom trenutku njegovi pomoćnici ne misle da će to učiniti, ali ostalo je još nekoliko dana do kraja njegovog mandata.\nNakon nereda, savetnici su podstakli Trampa da se odrekne samopomilovanja jer bi se tako činilo da je za nešto kriv. Njegovi saradnici su ga takođe navodno pozvali da ne pomiluje nikoga ko je umešan u opsadu Kapitola, uprkos Trampovom prvobitnom stavu da umešani nisu učinili ništa loše.\nStoga se na papiru ne nalazi ni njegovo ime, ali on može da izda pomilovanje sve do podneva 20. januara, kada će dužnost preuzeti Džo Bajden.\nI druga važna imena, poput Džulijana Asanža, takođe nisu uključena na ovaj spisak. Nije poznato ni da li će biti pomilovan Trampov bivši savetnik Stiv Benon.\nSAD Donald Tramp pomilovanje predsednik


Trendovi na tržištu: SAD ponovo dočekuje međunarodne putnike | Click. Magazine\n2 dec. 2021 | Čitanje: 3 min.\nNakon 19 meseci, SAD je 8. novembra ponovo otvorio svoje granice za međunarodna putovanja, pri čemu oni koji dolaze iz inostranstva moraju da pokažu dokaz o vakcinaciji i negativan test na COVID-19. Očekuje se da će ponovno otvaranje granica podstaknuti međunarodna putovanja, koja su najvećim delom u turističke svrhe, ali će korist od ublažavanja ograničenja takođe imati grupna i poslovna putovanja.\nBroj rezervacija je u porastu\nPonovno otvaranje granica, kao u ovom slučaju, predstavlja olakšanje za partnere koji su strpljivo čekali porast poslovanja.\n„Pažljivo pratimo potražnju za putovanjima u SAD-u i značajno se približavamo broju rezervacija iz 2019. godine, pre pandemije korona virusa“, kaže Jeff Varhol, direktor za poslovnu izvrsnost u kompaniji Booking.com. „Kada je ova vest prvi put objavljena u septembru, odmah smo primetili porast broja međunarodnih rezervacija.“\nU svom izveštaju o zaradi za treći kvartal 2021. godine, kompanija Booking.com je primetila i značajno povećanje broja noćenja koja su evropski putnici rezervisali u SAD-u (i obrnuto) odmah nakon objave o ponovnom otvaranju granica. Primetan je i veći broj rezervacija u okviru SAD-a tokom božićnih i novogodišnjih praznika u odnosu na isti period 2019. godine.\n„Prosečan period između rezervacije i boravka se takođe vraća na nivo pre pandemije“, nastavlja Varhol. „Osim toga, primetili smo i da boravak generalno traje duže.“ On preporučuje partnerima da što više iskoriste potražnju nudeći dve osnovne cene – potpuno fleksibilne i cene bez mogućnosti povraćaja novca – kako bi privukli putnike koji rezervišu unapred, kao i one koji vrše last-minute rezervacije.\nTrendovi u vezi sa pretragom prate trendove koji se odnose na rezervacije\nZabeležen je i porast broja pretraga. „Od sredine septembra smo primetili povećano interesovanje iz Evropske unije i Ujedinjenog Kraljevstva, pri čemu je veliki deo ovih korisnika zainteresovan za gradske destinacije“, kaže Ian Ackland, regionalni direktor u kompaniji Booking.com. „Primećujemo međunarodnu potražnju kada je reč o pretragama, kao i rezervacijama.“\nTo uključuje pretrage letova koje vrše evropski putnici sa željom da posete SAD, koje beleže porast od 55% u periodu od 15. oktobra do 8. novembra u odnosu na prethodnih 25 dana.\n„Naši partneri su duboko pogođeni pandemijom i ograničenjima putovanja do kojih je zbog nje došlo“, nastavlja Ackland. „Ovo je veoma dobra vest i verujemo da će ublažavanje ograničenja putovanja u SAD sa nekih od tržišta koja su nam pre pandemije bila najvažnija pomoći našim partnerima.“\nAckland podstiče partnere iz SAD-a da u ekstranetu analiziraju svoje podatke o potražnji i pomoću njih optimizuju svoju raspoloživost, cene i pravila kako bi iskoristili porast potražnje. Partnerima predlaže dvosmerni pristup – strategiju „obližnje zemlje“ za targetiranje putnika iz Kanade i Meksika, odnosno „daleke zemlje“ kojom će se fokusirati na međunarodne putnike iz udaljenijih zemalja.\nJednostavan način da to postignu je aktiviranje cena za goste iz određenih država. „Prilike koje se odnose na cene za goste iz određenih država prikazujemo u okviru kartice „Promotivne ponude“ u ekstranetu“, dodaje. „Prikazane su prema redosledu po kome vam preporučujemo da date prioritet svakoj zemlji ili regiji na osnovu onoga što znamo o vašem objektu i prethodnim rezervacijama.“ Ekstranet takođe može da vam predloži zemlje za koje cene za goste iz određenih zemalja mogu da vam budu od pomoći na osnovu rezultata vaših konkurenata.\n„Na primer, ako posmatrate Njujork“, objašnjava on, „pregled analitičkih izveštaja u ekstranetu može da vas podstakne da targetirate tržište Ujedinjenog Kraljevstva. Ali ukoliko se vaš objekat nalazi u Čikagu, možda će vam ukazati na potražnju iz Kanade – ovo su samo dva primera.“\nTuristička putovanja podstiču potražnju, a naziru se i znakovi da broj poslovnih putovanja ponovo raste\nBajdenova administracija je planove o ponovnom otvaranju granica najavila u septembru, što je pružaoce usluga smeštaja navelo na brojna nagađanja i pripreme.\nKada je reč o turističkim putovanjima, „Majami je predvodio oporavak jer je Florida zbog svojih plaža ostala otvorena tokom najvećeg dela godine“, kaže Amanda Hite, predsednica kompanije STR, „ali mislimo da postoji mogućnost da tržišta poput Njujorka privuku međunarodne putnike tokom zimskih praznika.“\nPostoje naznake da broj poslovnih putovanja ponovo raste. Prema kompaniji STR, tokom šest nedelja od sredine septembra do sredine oktobra, u SAD-u je prihod po raspoloživoj jedinici (RevPAR) dostigao 89% iznosa ostvarenog u 2019. godini. Tokom ovog perioda, koji je nezvanično poznat kao sezona konferencija, se još od ranije održava većina grupnih događaja. „Potražnja za smeštajem korporativnih grupa polako raste iz nedelje u nedelju, a poslednjih šest nedelja je nastavila da bude pozitivna “, kaže Hite.\nDodatni podatak koji može da ukazuje na to da se poslovni putnici vraćaju je veća popunjenost kapaciteta tokom radnih dana. „Kada pogledamo popunjenost kapaciteta u toku nedelje, ona je i dalje najveća petkom, subotom i nedeljom“, kaže Hite, „ali smo u toku poslednjih osam nedelja primetili da je popunjenost tokom radnih dana u porastu, posebno kada su u pitanju utorak i sreda.“\nIako ponovno otvaranje granica budi optimizam kod pružalaca usluge smeštaja u SAD-u, mnoge i dalje čeka dug put ka oporavku. Hite napominje da iako su mnogi hoteli u SAD-u nedavno zabeležili rast prosečne cene po danu (ADR), na duže staze bi i dalje mogli da budu u zaostatku. Ovo se dešava delimično zbog inflacije, ali i usled poteškoća koje izazivaju neophodno povećanje plata i nestašice u lancu snabdevanja, što može sprečiti hotele da ponude sve svoje raspoložive sobe. „Cene su možda iste kao i tokom 2019. godine, ali su troškovi veći.“\nBudući pokazatelji na koje treba obratiti pažnju\nHite ističe da su signali oporavka tržišta možda različiti u odnosu na prethodne periode tokom kojih je zabeležen pad: „Ovaj oporavak se veoma razlikuje u odnosu na veliku recesiju 2008. godine.“ Tokom te krize, oporavak gradova koji su se oslanjali na organizovanje konferencija je bio glavni pokazatelj za ovu branšu. Ali ovog puta, gradovi poput San Franciska, koji se u velikoj meri oslanjaju na organizovanje konferencija, se ne oporavljaju tako brzo.\n„Kako oporavak napreduje, ti gradovi bi mogli da budu prateći indikatori potpunog povratka grupnih i poslovnih putovanja“, kaže Hite. „Što smo bliže sezoni praznika i novoj godini, očekujemo da će ovi gradovi ostvariti značajniji porast potražnje.“\n„Gledajući u budućnost, primećujemo ohrabrujuće pokazatelje da će se potražnja za međunarodnim putovanjima vratiti na nivo pre pandemije, pošto se na mnogim našim najvećim tržištima ublažavaju ograničenja i putnici jedva čekaju da se tamo vrate“, zaključuje Ackland iz kompanije Booking.com, uz poruku partnerima. “Ostajemo posvećeni tome da vam u novoj godini i periodu nakon toga pomognemo da odgovorite na ovu ponovnu potražnju.”\nSaznajte više o cenama za goste iz određenih država\nPosetite našu stranicu „Rešenja“ da biste saznali više o tome kako funkcionišu cene za goste iz određenih država i na koji način možete da pomoću njih privučete goste koji ponovo putuju.\nObnavljanje poslovanjaUvidi iz branše\nPartneri bi trebalo da postave jaku osnovu za cene kako bi privukli putnike koji rezervišu unapred, kao i one koji vrše last-minute rezervacije. Takođe bi trebalo da sprovode strategiju „bliske zemlje“ i „daleke zemlje“ koristeći cene za putnike iz određenih zemalja\nPopunjenost kapaciteta radnim danima je sve veća, naročito utorkom i sredom, a boravak traje sve duže\nPrema kompaniji STR, tokom šest nedelja nakon objave o ponovnom otvaranju granica, prihod po raspoloživoj jedinici u SAD-u je dostigao 89% iznosa ostvarenog u 2019. godini\nGradovi koji se u velikoj meri oslanjaju na putovanja zbog konferencija bi mogli da budu prateći indikator potpunog oporavka poslovnih putovanja


Milivoje Janković iz Sokoca pripremio “Mali atlas, velikog svijeta”, vjeruje da će donatori pomoći štampanje - FILTER\nMilivoje Janković iz Sokoca pripremio “Mali atlas, velikog svijeta”, vjeruje da će donatori pomoći štampanje\nSokočanin Milivoje Janković pripremio je materijal za tri zasebne knjige, ali mu nedostaju sredstva za štampanje, pa živi u nadi da će se naći donatori koji će pomoći da tri nova naslova dođu do čitalaca.\nNajnoviju je naslovio “Mali atlas, velikog svijeta” koja je, kako kaže Srni, specifičan priručnik u kome su na jednom mjestu sažeti svi najbitniji geografski podaci iz cijelog svijeta.\n“Ideja da prikupljam najzanimljivije podatke o planeti Zemlji i objedinim ih u jednoj knjizi predstavlja nostalgiju za profesorskim danima, kada sam u gimnaziji predavao geografiju, predmet koji je danas sve manje zastupljen u srednjoškolskom obrazovanju i o kome se sva manje zna, iako je mnoštvo geografskih pojmova dostupno na internetu”, naglasio je Janković.\nOn je uvjeren da se putem društvenih mreža danas mogu pronaći mnogi podaci koje on navodi u svom materijalu, ali ne i na jednom mjestu, kako je zamislio svoj “Mali atlas, velikog svijeta” iz koga želi da uče mladi.\nPlanirao je, kaže, da u njegovom “malom atlasu” bude štampano 13 fizičko-političkih karata, šest skica i više od 50 fotografija najzanimljivijih geografskih pojmova, svjetskih i prirodnih čuda.\nJanković je, dodao je on, posebno izdvojio neke lokacije u svijetu, držeći se načela od manjeg ka većem, pri čemu je polazio od znamenitosti od najmanje države Vatikana, zatim Svete Gore do najvećih svjetskih zajednica.\nPosebno je obradio, tvrdi, svjetska čuda prirode, kao što su vodopadi, počevši od od najvećeg Anđelovog na 979 metara, do Skakavca na Perućici i istoimenog na Ozrenu /BiH/.\nPažnju čitalaca, nada se, privući će pojmovi kao što su malo vulkansko ostrvo Čedžu u Južnoj Koreji na kome živi 600.000 stanovnika i Stona planina u Južnoj Africi, te kompleks pećina Barodla-Domica u Mađarskoj i Slovačkoj, preko niza drugih u svijetu do Orlovače i Novakove Pećine na Romaniji.\nZa ovaj priručnik će biti urađena stručna recenzija, a štampan je samo u par primjeraka da bi autor pokazao potencijalnim donatorima kako treba da izgleda njegov “Mali atlas, velikog svijeta”.\nKako se u atlasu nalaze sve zastave svijeta, ističe Janković, na naslovnoj strani je zastava Republike Srpske, Srbije i Rusije sa grbovima.\nJanković je, kaže, prije šest godina pripremio materijal i za knjigu o rodu Jankovića iz sela Rešetnica kod Sokoca u kojoj je prikupio mnogo podataka o njihovoj istoriji prije dolaska sa Drobnjaka sedamdesetih godina 18. vijeka na Glasinac, za čije štampanje mu, takođe, nadostaju sredstva.\nOn tvrdi da naslov knjige “Jankovići – od Durmitora do Romanije – od Drobnjaka do Glasinca – od Komarnice do Rešetnice” simbolizuje u najkraćem istorijski put ove familije.\n“Tu je i mnoštvo podataka o rodovskim vezama sa drugim familijama iz rodovske grupe Konjokrada, koji starinom potiču od bratstva Kosovčića sa područja Stare Hercegovine, odnosno Crne Gore i slave Đurđevdan i Savindan”, ističe Janković.\nKao dugogodišnji prosvjetni radnik, rezervni vojni starješina i pukovnik Vojske Republike Srpske dugo u sebi tajio brigu da ne padne u zaborav istorija njegovog roda Janković i bio vođen motom “Da bi znali kuda ćemo dalje, moramo znati odakle smo krenuli”.\nKako bi penzionersku dokolicu ispunio kreativnim radom, Janković je odlučio da sačini porodično stablo i mladim naraštajima svoje, ali i drugih familija koje imaju isti rodovski korijen sa bratstvom Konjokradi, iz kojih su nastale loze Đurjanovć i Omakalović, ostavi podatke o porijeklu, te je prikupio materijal i ukoričio ga, vjerujući da će naći sredstva za štamapnje.\nJanković je, kaže, godinama u slobodno vrijeme pisao tekstove, aforizme, radio ukrštenice i sakupio oko 30.000 misli i izreka, svrstao ih u 700 pojmova i taj materijal pripremljen je za 1.000 stranica treće knjige koju planira štampati pod naslovom “Mala zbirka velikih promisli”, ukoliko bi našao donatora, kako bi se svi rezultati njegovog višegodišnjeg istraživanja i sakupljanja materijala pojavili se pred čitaocima.\nTags: Milivoje Janković\nPrethodna Istočno Sarajevo: U prve razrede srednjih škola upisano nešto više od 600 učenika\nSledeća ”Čaj u 5”- radionica konverzacije na engleskom jeziku u Matičnoj biblioteci


BiH između ulaska u “veću brzinu” i potpune izolacije - mojusk.ba\nIdeja Briselske inicijative o EU jeste da na drugi način stimuliše one koji rade za napredak Unije i svojih građana i one koji samo koriste pogodnosti i povlače sredstva od drugih članica, a bez vidljivijeg napretka u novoj EU, rekao je u intervjuu Srni ambasador BiH u Belgiji Draško Aćimović, povodom 25. marta kada se navršava 60 godina od osnivanja EU.\nAćimović je pojasnio da je riječ o novoj njemačkoj inicijativi koja bi u novom sistemu i dalje imala mnogo zajedničkih područja djelovanja i koju su u samom startu prihvatile zemlje koje bi bile u “najvećoj brzini” – Njemačka, Francuska, Italija, Španija, Belgija i Luksemburg.\n“Najveći otpor je od država takozvanog bivšeg istočnog bloka koje se boje da će izgubiti povlastice koje su dobile ulaskom u EU”, naglasio je Aćimović u intervjuu Srni, dodajući da je ova inicijativa izazvala lavinu komentara i veliku zabrinutost u nekim zemljama Unije.\nOn je podsjetio da ideja nije nova jer se o Evropi, napravljenoj od nekoliko regija, govori već više godina, ali je ovaj put intenzivirana i nalazi se u raspravi.\nO tome kako će se to odraziti na region i kakva je sudbina BiH u tim promjenama, Aćimović je rekao da je cijeli region Balkana u stalnim, vještački izazvanim tenzijama i da EU gubi strpljenje.\n“Naravno da niko ne želi da u njegovoj kući živi neko ko stalno izaziva probleme i samo uzima, a da nema od njega nikakve koristi. Tako i EU ima potrebu da zaokruži prostor iz strateških razloga, ali ne po svaku cijenu”, naglasio je on.\nAćimović upozorava da je BiH na velikoj raskrsnici i u velikom problemu.\n“Dok sve zemlje regiona, a posebno one za nas najznačajnije, kao što su Crna Gora i Srbija sa kojima dijelimo granicu, imaju jasno izraženu politiku što bržeg pristupa EU, BiH je, opet, sebe vratila unazad mnogo godina i zbog kalkulacija i potpuno destruktivnih politika udaljila od Evrope i svih onih finansijskih i drugih pogodnosti koje smo već mogli imati”, smatra Aćimović.\nOn je rekao da je EU prošle godine imala najveći rast zapošljavanja i ekonomskog prosperiteta od krize 2008. godine.\nOtvoreni su milioni radnih mjesta i neke od zemalja nemaju uopšte problem nezaposlenosti. “I dok se očekuju rezultati ukupne nezaposlenosti EU da su već pali ispod osam odsto, BiH bilježi stopu nezaposlenosti od 41 odsto”, kaže Aćimović.\nEU je, ističe on, potpuno umrežena auto-putevima, od kojih je najviše izgrađeno u zemljama takozvanog istočnog dijela EU i naravno da su oni najviše uplašeni novim prijedlogom oko podjele unutar EU.\n“S obzirom na trenutnu situaciju, BiH ima opciju ili da hitno u narednih 10 dana, odnosno do 25. marta počne da slijedi primjer Srbije i Crne Gore koje šalju svakodnevno intenzivne poruke da su za mir i stabilnost i da nemaju dilemu oko EU puta i da uradimo sve oko Upitnika za kandidatski status ili da nastavi sa dosadašnjom politikom koja može dovesti do potpune izolacije”, smatra Aćimović.\nOn je upitao da li je cilj politika u BiH da se ona udalji od EU, dok Srbija i Crna Gora budu u grupi “veće brzine”.\nAćimović je podsjetio da su 25. marta 1957. godine Rimskim sporazumom postavljeni temelji EU, te da se ove godine slavi jubilej 60 godina. Taj dan, kaže Aćimović, zamišljen je kao dan odluke o sudbini i budućnosti EU.\n“Da li će Evropa početi da diže zidove i pravi utvrde kao u vrijeme Rimskog carstva ili će da dođe do svoga cilja, a to je slobodni kontinent bez granica, vjerovatno ćemo uskoro vidjeti”, zaključio je Aćimović.


ABA Archives - Page 2 of 10 - Meridianbet Vesti\nEvropa\tAuthor:\tCentrala Bg -\t06/12/2016\nMnogo toga se dogodilo od prvog kola FIBA Lige šampiona u kojoj je Partizan kao gost savladao nemački Ludvigsburg. Crno-beli su u međuvremenu igrali promenljivo i ispustili iz ruku neke…\nEvropa\tAuthor:\tCentrala Bg -\t21/11/2016\nNije bilo puno vremena za odmor košarkaša Crvene Zvezde koji samo četiri dana posle sjajne pobede nad Milanom, imaju obavezu da odigraju utakmicu desetog kola ABA lige sa poslednjeplasiranim Karpošem….\nEvropa\tAuthor:\tCentrala Bg -\t17/10/2016\nPoslednja utakmica petog kola ABA lige igra se u Novom Mestu, gde Krka dočekuje šampiona Crvenu Zvezdu. Kao i svaki put pred utakmicu sa šampionom, očekuje se puna dvorana Leon…\nEvropa\tAuthor:\tCentrala Bg -\t08/10/2016\nŠlager četvrtog kola ABA lige je bez dileme prvi susret prošlosezonskih finalista Crvene Zvezde i Mege koji se igra u nedelju u beogradskoj dvorani Aleksandar Nikolić, poznatijoj pod dugogodišnjim nazivom…\nEvropa\tAuthor:\tCentrala Bg -\t04/10/2016\nZavisno od ugla posmatranja, i FMP i Mega Leks su posle prvog kola mogli da upišu po plus u kolonu sa pobedama, ili minus u kolonu gde idu porazi, međutim,…\nEvropa\tAuthor:\tCentrala Bg -\t03/10/2016\nŠampion ABA lige novu kampanju u ovom takmičenju je započeo pobedom protiv Skoplja, a već u drugom kolu će odmeriti snage sa najvećim rivalom u poslednjih par sezona, ekipom zagrebačke…\nKošarka\tAuthor:\tCentrala Bg -\t29/09/2016\nCrvena zvezda ulazi u sezonu kao branilac trofeja iz prethodne dve sezone i tim Dejana Radonjića je opet najveći favorit za osvajanje pehara. Kao i u prethodnim sezonama ključni igrači…\nABA liga kreće derbijem prvog kola između Cedevite i Budućnosti u Zagrebu, a većna tom meču ćemo videti nekoliko sjajnih košarkaša. Najveća zvezda prelaznog roka u Budućnosti je svakako centar…\nSportske vesti dana\tAuthor:\tgrujanac -\t28/04/2016\nSportske vesti – Huligani napali generalnog direktora Partizana\nDanašnje sportske vesti počinjemo informacijom koja nažalost ima malo veze sa sportom – naime, tokom ranih popodnevnih časova su huligani napali generalnog direktora Partizana, Miloša Vazuru ispred stadiona Partizana u…


Trener BSK-a: Šta da se radi, lopta nije mogla ni da odskoči na delu terena - Sportal\nBeta - Vest objavljena: 03:31 - 21.11.2015\nUtakmica BSK-Partizan 16. kola Super lige Srbije, koja je trebalo da počne danas u 13.00, odložena je zbog natopljenog terena i blata na stadionu u Borči.\nMilošević je rekao da je klub učinio sve prethodnih dana kako bi teren bio spreman.\n"Klub je učinio sve da osposobi teren, čuvali smo ga danima, čak nismo ni trenirali na njimu prethodnih dana već na pomoćnom, ali noćašnja kiša je to sve prouzrokovala. To nam pravi dodatni problem u daljoj organizaciji", rekao je Milošević.\nOn je kazao da njegov tim sada mora da se prilagodi novoj situaciji.\n"Pripremali smo se za ovu utakmicu, svi igrači su bili, zdravi, sposobni i diktirali formu, tako da postoji razočarenje zbog svega toga, ali moraćemo da se prilagodimo novoj situaciji", rekao je trener BSK-a.\nUtakmica BSK-Partizan trebalo bi da se igra u sredu, 6. feburara.\nDomaći fudbal FK Partizan FK BSK Jelen Superliga


KRUŠIK:ZAJEDNIČKO SAOPŠTENJE O FORMIRANJU GRUPACIJA OIS - Va1.info\nNaslovna/Vesti/KRUŠIK:ZAJEDNIČKO SAOPŠTENJE O FORMIRANJU GRUPACIJA OIS\nKRUŠIK:ZAJEDNIČKO SAOPŠTENJE O FORMIRANJU GRUPACIJA OIS\nDonošenjem Uredbe Vlade Srbije, koja je stupila na snagu 8. januara 2020. godine, stvoreni su uslovi, definisani\nZakonom o proizvodnji i prometu naoružanja i vojne opreme, za formiranje grupacije Odbrambena industrija Srbije.\nCilj je ostvarivanja strateških interesa Republike Srbije u oblasti proizvodnje naoružanja i vojne opreme kod proizvođača sa većinskim državnim ili društvenima kapitalom.\nGrupacijom je obuhvaćeno više od 15 preduzeća koji su nosioci odbrambenih i bazičnih tehnologija.\nKroz Program razvoja kapaciteta fabrika iz Grupacije OIS, koji donosi Vlada, obezbediće se veći nivo investicionih ulaganja u naše fabrike. Cilj Programa, koji zajednički usaglašavaju ministarstva odbrane, privrede, nauke i tehnološkog razvoja, je utvrđivanje potreba za novim tehnologijama, ulaganje u razvoj odbrambenih i bazičnih tehnologija, kao i investiciono ulaganje u postojeće kapacitete fabrika.\nTo znači značajno povećanje proizvodnog i izvoznog potencijala naših fabrika i odbrambene industrije u celini, a indirektno i sposobnosti ostalih proizvođača naoružanja i vojne opreme i njihovih kooperanata, fakulteta i instituta, kao i privrede Republike Srbije u celini kroz jasno definisane „Mape puta odbrambenih tehnologija“.\nFormiranjem Grupacije OIS konačno će biti rešeni dugogodišnji problemi dugovanja fabrika koji datiraju iz perioda pre 2013. godine.\nStvaraju se uslovi da se završi proces konverzije dugova u kapital poverilaca i da se bilansi naših fabrika očiste balasta iz prethodnog vremena opterećenog sankcijama i bombardovanjem. Biće rešen i dugogodišnji problem društvenog kapitala u fabrikama OIS koji će postati vlasništvo države.\nZa vrednost preuzetog društvenog kapitala država Srbija je u obavezi da investira u razvoj fabričkih kapaciteta minimalno u vrednosti preuzetog društvenog kapitala.\nUredba potvrđuje da država Srbija ostaje većinski vlasnik fabrika odbrambene industrije. Podsećamo, Zakonom o proizvodnji i prometu naoružanja i vojne opreme propisano je da strana ulaganja ne mogu biti veće od 49% uz maksimalno pojedinačno učešće stranog kapitala od 15%.\nDakle i zakonom i uredbom nedvosmisleno je zaštićeno državno vlasništvo u preduzeću koje pripada Grupaciji OIS tako da ne može pasti ispod 51%, što i jeste ključna pretpostavka za sprovođenje strateških interesa države.\nfoto:Z.Boskovic valjevo Vesti Krušik Politika\nPriča starog Valjeva :Znate li za Piceriju "KOVAČEV HAN"\nVALJEVO: Konstantno zagađenje (VIDEO) prilog VTV


U petak 5. juna akcija čišćenja grada u organizaciji JPKP "Lazarevac" - GEM info\nU petak 5. juna akcija čišćenja grada u organizaciji JPKP „Lazarevac“\n2. juna 2020. 2. juna 2020. Redakcija 0 Comments Akcija čišćenja grada, JPKP lazarevac\nPovodom 5. juna Svetskog dana zaštite životne sredine, JPKP „Lazarevac“ organizuje akciju čišćenja grada i divljih deponija, koje su građani prijavili. Tom prilikom biće zasađenja i nova stabla u Gradskom parku a Lazarevac će posetiti i gradska sekretarka za ekologiju i zaštitu životne sredine Grada Beograda Ivana Vilotijević. Svi koji žele da uzmu učešće u akciji mogu se prijaviti na broj Kancelarije za unapređenje komunalnih usluga pri JPKP „Lazarevac“. Komunalno preduzeće obezbedilo je sva neophodna sredstva za akciju i mehanizaciju koja će biti na raspolaganju kako bi se očistile divlje deponije u mesnim zajednicama, rekao je Marko Mijušković, izvršni direktor lazarevačkog Komunalnog. Akcija čišćenja biće organizovana u petak 5. juna od 9 časova u Gradskom parku.\nSvetski dan zaštite životne sredine lazarevačko Komunalno obeležiće akcijom čišćenja grada ali i sadnjom novih stabala koja će krasiti Gradski park. Za petak 5. jun planirano je da akcija počne u Gradskom parku od 9 časova a biće čišćene i deponije u mesnim zajednicama, kaže Marko Mijušković, izvršni direktor JPKP „Lazarevac“.\nAkcija čišćenja grada je tradicionalna u ovom javnom preduzeću a pored radnika komunalnog svi koji žele mogu se uključiti i dati svoj doprinos kako bi uredili grad. Akciju čišćenja grada podržala je i gradska sekretarka Ivana Vilotijević, koja će u petak posetiti Lazarevac.\nBroj divljih deponija na teritoriji GO Lazarevac je sličan u odnosu na prethodnu godinu, kaže Mijušković i dodaje da uprkos tome što radnici Komunalnog očiste deponije po prijavi sugrađana, one se ponovo pojave na istim mestima. Ovom prilikom apelovao je na sve da čuvaju svoj grad i da vode računa o okolini, kako bi na taj način dali dobar primer i mladima koji žive u Lazarevcu.\nShare the post "U petak 5. juna akcija čišćenja grada u organizaciji JPKP „Lazarevac“"\n← Konkurs Moderne galerije za izlagačku sezonu 2021. godine\nSavet za bezbednost saobraćaja na putevima raspisao javni poziv za dodelu dečijih autosedišta →


Počeli radovi na modernizaciji pruge Subotica - Segedin uz prisustvo Vučića i Orbana\nIzvor: Radio Televizija Vojvodine, 18.Okt.2021, 03:13\nRadovi na rekonstrukciji i modernizaciji pruge Subotica - Horgoš - granica sa Mađarskom (Segedin) počeli su danas u Horgošu, u prisustvu predsednika Srbije Aleksandra Vučića i premijera Mađarske Viktora Orbana.\nNa železničkoj stanici u Horgošu, gde je ozvaničen početak radova na modernizaciji pruge, prisustvuje i veliki broj građana iz ovog kraja.\nPočetku radova prisustvuju i ministar građevinarstva >> Pročitaj celu vest na sajtu Radio Televizija Vojvodine << Tomislav Momirović, predsednik Pokrajinske vlade Igor Mirović, predsednik Skupštine Vojvodine Ištvan Pastor, gradonačelnik Novog Sada Miloš Vučević.\nZa rekonstrukciju i modernizaciju pruge od Subotice do državne granice sa Mađarskom ugovor je potpisan 12. juna ove godine, a vrednost radova je 10,2 milijardi dinara.\nZavršetak radova očekuje se polovinom novembra 2022. godine.\nUgovor predviđa rekonstrukciju pruge dužine 26,63 kilometara za brzine do 120 kilometara na čas i njenu elektrifikaciju, zatim rekonstrukciju staničnih zgrada u stanicama Palić, Bački Vinogradi i Horgoš, stajališta Javno Skladište i Hajdukovo, ali i rekonstrukciju 13 putnih prilaza u nivou i dva pothodnika.\nPostupkom javnog poziva za izbor strateškog partnera objavljenog u aprilu 2021. godine izabrana je ruska kompanija RŽD Internešnal, koja u ovaj posao ulazi u konzorcijumu sa domaćom kompanijom Karin komerc.\nRŽD Internešnal u ovom projektu učestvuje samo sa 25 odsto, odnosno izvodi radove demontaže i izgradnje gornjeg stroja, dok vodeći partner u konzorcijumu, Karin Komerc, izvodi sve ostale radove.\nNakon rekonstrukcije, putnički vozovi će saobraćati između Subotice i Segedina brzinom od 120 kilometara na čas, tako da će putovanje do tog mađarskog grada trajati 40 minuta (voz se zaustavlja na stanicama i na granici).\nPružni prelazi biće zaštićeni rampama, a na Paliću i Horgošu lakši prolaz pešacima i biciklistima preko pruge biće omogućen podvožnjakom.\nRekonstrukcijom i puštanjem u promet ove trase biće unapređene transportne i putničke veze u regionu između dva grada Subotice i Segedina, biće ojačane veze Mađarske i Srbije, a biće povezane i glavne logističke celine u regionu, uključujući intermodalnu luku Baja na Dunavu, luku Segedin na Tisi i logističke centre u Vojvodini i Beogradu.\nPruga Subotica - Horgoš - granica sa Mađarskom je neelektrificirana, regionalna i prekogranična pruga, koja povezuje regionalne centre na teritoriji Srbije i Mađrske.\nPruga se iz Subotice i Horgoša preko državne granice, nastavlja na mađarskoj teritoriji u dužini od 12,6 kilometara do Segedina.\nIzgrađena je 1885. godine, kao deo tada značajne železničke magistrale Baja - Subotica - Segedin.\nPruga Subotica - Horgoš će se u stanici Subotica priključivati na brzu prugu Beograd - Budimpešta i tokom izgradnje i na srpskoj i na mađarskoj teritoriji predstavljaće alternativni pravac za odvijanje saobraćaja vozova, posebno teretnih.\nCeremonija početka radova biće održana u 13.30 časova..Predsednik Srbije Aleksandar Vučić i predsednik Vlade Mađarske Viktor Orban prisustvovaće danas ceremoniji obeležavanja početka radova na rekonstrukciji i modernizaciji železničke pruge Subotica - Horgoš - državna granica sa Mađarskom...


Vesti online / Vesti / Svet / Amerika za hakerske napade optužila Putina lično\nCIA, Agencija za nacionalnu bezbednost i FBI objavili su zajednički izveštaj, posvećen "umešanosti Rusije" u nedavne predsedničke izbore u SAD.\nGlavni haker: Vladimir Putin\nRuski hakeri posvađali Nacionalnu obaveštajnu službu SAD i CIA Dokument, prema zamisli autora, istražuje "motive i opseg namera" Moskve kada je reč o predsedničkim izborima i njen uticaj na javno mnjenje Amerikanaca uz pomoć "sajber instrumenata" i kampanja u medijima. Autori tvrde da su ruske vlasti pokušale da spreče Hilari Klinton da postane predsednik, "da je ocrne“ u očima američkih građana i da podrije demokratski proces u SAD.\nKampanju je, navodno, naredio lično predsednik Rusije Vladimir Putin. On je zajedno s ruskom vladom težio da poveća šanse Donalda Trampa za pobedu, smatra američka obaveštajna služba.\nSredstva kojima je pribegla Rusija, prema navodima CIA, ANB i FBI uključuju hakerske napade, "posredovanje trećih lica“, kao i delatnost medija i "plaćenih trolova“. U dokumentu se navodi da je Rusija imala pristup biračkim komisijama na teritoriji SAD. Autori priznaju da sistemi koje su napali "ruski hakeri“ nikako nisu povezani s prebrojavanjem glasova.\nŠest od 14 stranica izveštaja posvećeno je delatnosti ruskih medija Sputnjik i RT koji su, prema tvrdnji specijalnih službi, namerno predstavljali Hilari Klinton u negativnom svetlu, usredsređujući se na skandal s prepiskom i na glasine o njenom zdravstvenom stanju.\nPrilog u izveštaju posvećen uticaju televizijskog kanala RT na američku politiku štampao je Centar CIA za rad s otvorenim izvorima informacija još 2012. godine. Američka obaveštajna služba takođe ukazuje na to da su posle letnjih olimpijskih igara ruski hakeri kao jedan od svojih osnovnih ciljeva izabrali Svetsku antidoping agenciju.\n* Obama zapretio Putinu: Zato što ste se mešali u naše izbore...\n* Tramp nema u planu razgovore sa Putinom\nCurenje podataka o američkim sportistima, za koje je utvrđeno da su upotrebljavali zabranjene preparate, pripisuje se Glavnoj obaveštajnoj upravi Rusije. U izveštaju je navedeno da je upravo ova uprava iskoristila ličnost hakera Gučifer i sajt DCLeaks.com kako bi objavila podatke dobijene hakerskim napadima. Ova uprava je, prema izveštaju, predala i podatke Vikiliksu nakon hakovanja servera Nacionalnog komiteta Demokratske partije SAD.\n"Smatramo da će Moskva lekcije usvojene tokom kampanje usmerene na američke izbore, koju je naredio Putin, koristiti za dalje pokušaje da utiče na zemlje sveta, među kojima su i saveznici SAD i na njihove izborne procese", rezimiraju autori izveštaja.\nOptužbe o pokušajima Rusije da utiče na izbore u SAD mogle su se čuti tokom cele predsedničke kampanje. Informacije iz izveštaja ANB, FBI i CIA američka obaveštajna služba je objavljivala i ranije. List Vašington post je, pozivajući se na američke činovnike upoznate s izveštajem pre nego što je objavljen, napisao da nikakvih senzacija nema čak ni u njegovom poverljivom delu.\nNovoizabrani američki predsednik Donald Tramp u četvrtak je izjavio da sumnja da je upravo Rusija upala u server Nacionalnog komiteta demokrata. Osnivač Vikiliksa je demantovao informacije o tome da je njegova organizacija elektronska pisma demokrata dobila od ruske vlade. Optužbe za hakerske napade jesenas je komentarisao Vladimir Putin koji je naveo da u materijalima koje su objavili hakeri nema ničega što bi bilo u interesu Rusije.\nSubota 07.01.2017. 16:00\nPredsednik Tramp opozvao sve Obamine ambasadore.....Ko ce sada da namesta glasanje?Tuga u SNS sekti goovana...izgubili su milion i po SNS glasaca..\nSubota 07.01.2017. 20:41\nI ja kažem:Putin je lično hakovao.E taj Putin!!!